sagorsarker/bangla-wikipedia huggingface dataset:
স্ট্যানফোর্ড বিশ্ববিদ্যালয়

লিল্যান্ড স্ট্যানফোর্ড জুনিয়র ইউনিভার্সিটি তথা স্ট্যানফোর্ড বিশ্ববিদ্যালয়(ইংরেজি:Stanford University) মার্কিন যুক্তরাষ্ট্রের অন্যতম সেরা বেসরকারী বিশ্ববিদ্যালয়। এটি ক্যালিফোর্নিয়া অঙ্গরাজ্যে সান ফ্রান্সিসকো শহরের ৬০ কিলোমিটার দক্ষিণ-পূর্বে এবং সান হোসে শহরের ৩২ কিলোমিটার উত্তর-পশ্চিমে পালো আল্টো শহর তথা সিলিকন ভ্যালির কাছে স্ট্যানফোর্ড শহরে অবস্থিত।
রেল মোগল ও ক্যালিফোর্নিয়ার গভর্নর লিল্যান্ড স্ট্যানফোর্ড ও তার স্ত্রী জেন স্ট্যানফোর্ড ১৮৯১ সালে এই বিশ্ববিদ্যালয় প্রতিষ্ঠা করেন এবং তাদের একমাত্র সন্তান ১৬ বছর বয়সে টাইফয়েডে অকালে মৃত্যুবরণকারী লিল্যান্ড স্ট্যানফোর্ড জুনিয়রের নামে সম্মানে এর নামকরণ করেন। বিশ্ববিদ্যালয়টি লিল্যান্ডের ঘোড়ার খামারের জায়গায় প্রতিষ্ঠা করা হয়। তাই আজও স্থানীয় লোকেরা ও বিশ্ববিদ্যালয়ের সদস্যরা বিশ্ববিদ্যালয়টিকে "দ্য ফার্ম" নামে ডাকেন।
স্ট্যানফোর্ডের শিক্ষার্থী ও শিক্ষকবৃন্দ অনেক বিখ্যাত আইটি প্রতিষ্ঠান প্রতিষ্ঠার সাথে জড়িত। "আধুনিক ইন্টারনেটের অন্যতম জনক" ভিন্টন সার্ফ () এই বিশ্ববিদ্যালয়ের গ্রাজুয়েট। হিউলেট-প্যাকার্ড ()(সংক্ষেপে "এইচপি"), সিসকো সিষ্টেম, ইয়াহু!, গুগল, নাইকি, গ্যাপ, লজিটেক, ওয়াইপপ্রো, সান মাইক্রো সিস্টেমসসহ বহু আন্তর্জাতিক প্রতিষ্ঠানের সৃষ্টি এই বিশ্ববিদ্যালয়ের শিক্ষার্থীদের দ্বারা। স্ট্যানফোর্ড বিশ্ববিদ্যালয়ের ছাত্র-শিক্ষকদের মধ্যে ৫১ জন নোবেল পুরস্কার বিজয়ী, ১৯ জন টুরিং পুরস্কার বিজয়ী রয়েছেন। স্ট্যানফোর্ডের বর্তমান সম্প্রদায়ের মধ্যে ১৭ জন নোবেল বিজয়ী, ৪ জন পুলিৎজার পুরস্কার বিজয়ী, ১৫০ জন যুক্তরাষ্ট্রের জাতীয় বিজ্ঞান একাডেমীর সদস্য, ৯৪ জন যুক্তরাষ্ট্রের জাতীয় প্রকৌশল একাডেমীর সদস্য, ৬৪ জন ইনস্টিটিউট অব মেডিসিনের সদস্য, ১৮ জন ন্যাশনাল মেডেল অব সায়েন্স বিজয়ী, ২ জন ন্যাশনাল মেডেল অব টেকনোলজি বিজয়ী, ৩ জন প্রেসিডেন্সিয়াল মেডেল অব ফ্রিডম বিজয়ী। উল্লেখ্য, স্ট্যানফোর্ডের ছাত্র-শিক্ষকবৃন্দ সবচেয়ে বেশি সংখ্যক টুরিং পুরস্কার লাভ করেছেন।
খোল (বাদ্য)

খোল হচ্ছে দুইদিক চামড়ায় আচ্ছাদিত ঢোলকাকার ঘাতবাদ্যযন্ত্র বিশেষ যার বামদিকটি সামান্য বড়। এই বাদ্যটি দুই (খালি) হাতে বাজানো হয়। এতে গাবের স্থলে ময়দার প্রলেপ ব্যবহার হয়, তাই আওয়াজ পাখোয়াজের থেকে চড়া।
এই বাদ্যযন্ত্র কীর্তনাঙ্গ সঙ্গীতে বহূল ব্যবহৃত। খোলের সঙ্গে সাধারণতঃ করতাল (বড় খঞ্জনি) বা মঞ্জীরা বাজে।
মণিপুরী নাচে পুরুষ নর্তক "পাং" নামের খোলের মত একটি গলায় ঝুলিয়ে নাচে ও বাজতে বাজাতে ঘুরপাক খায়।
১১ সেপ্টেম্বর

টেন্দ্র দিবসের যুদ্ধ (রাশিয়া)
খ্রিস্টীয় উৎসবের দিন:
ধন্য ফ্রান্সেস্কো বনিফাসিও
ডিনিওল
ফেলিক্স, রেগুলা এবং এক্সুপেরেন্টিয়াস
হ্যারি বার্লেহ (এপিস্কোপাল চার্চ)
জন গ্যাব্রিয়েল পারবোয়ার (চীনের শহীদ সাধুদের একজন)
লিউডিনাস (বোবো)
কোরোমোটোর আওয়ার লেডি
থিবসের প্যাফনুটিয়াস (রোমান ক্যাথলিক চার্চ)
লিয়নের রোগী
প্রোটাস এবং হাইসিন্থ
স্পেরান্ডিয়া
আলেকজান্দ্রিয়ার থিওডোরা
11 সেপ্টেম্বর (পূর্ব অর্থোডক্স লিটারজিক্স)
কায়েদে আজম মোহাম্মদ আলী জিন্নাহ (পাকিস্তান) এর মৃত্যুবার্ষিকী
জরুরী সংখ্যা দিবস (মার্কিন যুক্তরাষ্ট্র)
এনকুটাশ এই দিনে পড়ে যদি এটি একটি অধিবর্ষ না হয়। Mäskäräm এর প্রথম দিনে পালিত হয়। (ইথিওপিয়া, ইরিত্রিয়া, রাস্তাফারি)
জাতীয় দিবস (কাতালোনিয়া)
নাইরোজ (কপ্টিক অর্থোডক্স চার্চ), 12 সেপ্টেম্বর লিপ ইয়ারে।
11 সেপ্টেম্বর হামলা-সম্পর্কিত পালন (মার্কিন যুক্তরাষ্ট্র):
জাতীয় সেবা ও স্মরণ দিবস
দেশপ্রেম দিবস
শিক্ষক দিবস (আর্জেন্টিনা)
রবার্ট উইলিয়াম সার্ভিস

রবার্ট সার্ভিস (জানুয়ারি ১৬, ১৮৭৪ – সেপ্টেম্বর ১১, ১৯৫৮) বিখ্যাত কানাডীয় কবি। তাকে ইউকনের চারণকবি বলে অভিহিত করা হয়ে থাকে। কানাডার উত্তরাঞ্চলের পটভূমিতে লেখা বিভিন্ন সাহিত্যকর্মের জন্য তিনি বিখ্যাত। এর মধ্যে রয়েছে, "The Shooting of Dan McGrew", "The Law of the Yukon", এবং "The Cremation of Sam McGee" শিরোনামের কবিতা। তার লেখার প্রাঞ্জল বর্ণনাশৈলীর কারণে পাঠকেরা অনেক সময় তাকে ক্লনডাইকের স্বর্ণখনির অভিযাত্রী বলে ভেবে বসতো, যদিও বাস্তবে তিনি ছিলেন একজন ব্যাংক কেরানী।
ইউকনের পটভূমিতে লেখা কবিতা ছাড়াও সার্ভিস দক্ষিণ আফ্রিকা, আফগানিস্তান, এবং নিউজিল্যান্ডের পটভূমিতে কবিতা লিখেছেন।
কার্লোস তেবেস

কার্লোস আলবের্তো তেবেস (জন্ম কার্লোস আলবের্তো মার্তিনেজ; ৫ ফেব্রুয়ারি ১৯৮৬) একজন আর্জেন্টিনীয় পেশাদার ফুটবলার যিনি একজন ফরোয়ার্ড হিসেবে ইতালীয় ক্লাব জুভেন্টাসের। এর আগে তিনি ম্যানচেস্টার সিটি, বোকা জুনিয়র্স, করিন্থিয়ান্স, ওয়েস্ট হ্যাম ইউনাইটেড এবং ম্যানচেস্টার ইউনাইটেডের হয়ে খেলেছেন।
তিনি আর্জেন্টিনা থেকে উঠে আসা বিশ্ব ফুটবলের উদীয়মান খেলোয়াড়দের মধ্যে অন্যতম। আর্জেন্টিনার সহযোগী খেলোয়াড় মেসির মত তাকেও "নতুন মারাদোনা" নামে ডাকা হত। দিয়েগো মারাদোনা একসময় তাকে "আর্জেন্টিনার ২১ শতকের গুরু" আখ্যা দিয়েছিলেন। তেবেস পর পর তিন বার "বছরের সেরা দক্ষিণ আমেরিকান ফুটবলার"-এর খেতাবটি জিতেছেন।
তেবেসের জন্মগত নাম "কার্লোস আলবের্তো মার্তিনেস"। তিনি বড় হয়েছিলেন "ফুয়ের্তে আপাচে" নামে একটি এলাকায়। এই অঞ্চলের নামেই তার ডাক নাম হয়েছে "আপাচে"। যখন "অল বয়েজ" ও বোকা জুনিয়র্সের মধ্যে তাকে নিয়ে দ্বন্দ্ব শুরু হয় তখন তার পিতা-মাতা তার নামের শেষে মায়ের নাম যোগ করেন।
তেবেসের ডান কান থেকে গলা ও তার বুক পর্যন্ত পোড়া দাগ রয়েছে। তেবেস একসময় তার মায়ের রান্না ঘরে ঢুকে অসাবধানতাবশত নিজের গায়ের ওপর গরম পানি ঢেলে দিয়েছিলেন। এই ঘটনা যখন ঘটে তখন তার বয়স ছিল মাত্র দশ মাস। এর ফলে তার দেহে তৃতীয় মাত্রার পোড়া ক্ষতের সৃষ্টি করে এবং এর ফলে তাকে ইনটেনসিভ কেয়ার ইউনিটে প্রায় ২ মাস থাকতে হয়। বর্তমানে তার দেহে স্পষ্টভাবেই এই ক্ষতগুলো দেখা যায়। জুনিয়র ফুটবল ক্লাবে খেলার কারণে শুরুতে তেবেস এই ক্ষত চিহ্ন সারাননি। কিন্তু পরে যখন তিনি বোকা জুনিয়র্সে যোগদেন, তখন ক্লাবের পক্ষ থেকে তাকে প্লাস্টিক শল্য-চিকিৎসার প্রস্তাব দেয়া হয়েছিল। কিন্তু তিনি প্রস্তাব প্রত্যাখ্যান করে বলেন এই ক্ষতচিহ্ন তার অতীত ও বর্তমানের স্মৃতিচিহ্ন।
ডেসপারেট হাউজওয়াইভস

ডেসপারেট হাউজওয়াইভস () হল মার্ক চেরি কর্তৃক নির্মিত একটি মার্কিন হাস্যরসাত্মক-নাট্যধর্মী ও রহস্য টেলিভিশন ধারাবাহিক। এটি প্রযোজনা করেছে এবিসি স্টুডিওজ ও চেরি প্রোডাকশন্স। এবিসি চ্যানেলে ২০০৪ সালের ৩রা অক্টোবর থেকে ২০১২ সালের ১৩ই মে পর্যন্ত আটটি মৌসুমে এই ধারাবাহিকের মোট ১৮০টি পর্ব প্রচারিত হয়। নির্বাহী প্রযোজক মার্ক চেরি এই অনুষ্ঠানের প্রধান প্রযোজক হিসেবে দায়িত্ব পালন করেন। চতুর্থ মৌসুম থেকে অন্যান্য নির্বাহী প্রযোজক ছিলেন বব ডেইলি, জর্জ ডাব্লিউ. পারকিন্স, জন পার্ডি, জোই মার্ফি, ডেভিড গ্রসম্যান, ও ল্যারি শ।
তারকাবহুল ধারাবাহিকটিতে প্রধান চরিত্রে - সুজান মেয়ার চরিত্রে টেরি হ্যাচার, লিনেট স্কাভো চরিত্রে ফেলিসিটি হাফম্যান, ব্রি ভ্যান ডি ক্যাম্প চরিত্রে মার্শা ক্রস, এবং গ্যাব্রিয়েল সলিস চরিত্রে ইভা লঙ্গোরিয়া অভিনয় করেছেন। এছাড়া পার্শ্ব চরিত্র - এডি ব্রিট চরিত্রে নিকোলেট শেরিডান, ক্যাথরিন মেফেয়ার চরিত্রে ড্যানা ডেলানি, এবং রেনি পেরি চরিত্রে ভানেসা উইলিয়ামস অভিনয় করেছেন। ব্রেন্ডা স্ট্রং প্রয়াত ম্যারি অ্যালিস ইয়াং চরিত্রে ধারাবাহিকটি বর্ণনা করেন এবং তাকে মাঝে মাঝে কাহিনীর পূর্ববর্তী দৃশ্যে বা স্বপ্নের দৃশ্যে দেখা যায়।
আলফা সেন্টরাই

আলফা সেন্টরাই বা জয়(formula_1 Cen / formula_1 Centauri) সেন্টারাসের নামক নক্ষত্রপুঞ্জের দক্ষিণদিকে অবস্থিত তারকা সিস্টেমগুলোর মধ্যে সবচেয়ে উজ্জ্বল এবং রাতের আকাশের চতুর্থ উজ্জ্বলতম নক্ষত্র। এর অপর নাম Rigil Kent। এর আপাত দর্শন মান (Visual Magnitude) হল -০.০১ এবং এটি একটি তিন তারকা সিস্টেম। মহাকাশের দক্ষিণ গোলার্ধের সর্ব উত্তরের সীমা নির্ধারণকারী হিসেবে সুপরিচিত এই তারকা সিস্টেমটি; কিন্তু এটি এতটাই দক্ষিণ ঘেঁষে অবস্থিত যে উত্তরের প্রায় কোন স্থান হতেই এটিকে দেখা যায়না। এতে তিনটি নক্ষত্র থাকলেও দুটি নক্ষত্র এতই কাছাকাছি থাকে যে এদেরকে পৃথক হিসেবে চিহ্নিত করা যায়না, যার ফলে এই দুটিকে একত্রে একটিমাত্র নক্ষত্র হিসেব ধারণা করা হয় এবং এভাবে এর সর্বমোট দর্শন মান দাঁড়ায় -০.২৭, যা এটিই নির্দেশ করে যে এই নক্ষত্রটি আর্কটুরাস হতে উজ্জ্বল।
আমাদের সৌরজগৎের বাইরে এটিই পৃথিবীর সবচেয়ে নিকটবর্তী নক্ষত্রপুঞ্জ। পৃথিবী থেকে এর দূরত্ব ৪.২ থেকে ৪.৪ আলোকবর্ষের মত।
আলফা সেন্টরাই নক্ষত্রপুঞ্জটি যে ৩টি নক্ষত্র নিয়ে গঠিত। তারা হল আলফা সেন্টরাই এ, আলফা সেন্টরাই বি ও আলফা সেন্টরাই সি। আলফা সেন্টরাই -সি কে প্রক্সিমা সেন্টরাই নামেও ডাকা হয়। এটি খুব ছোটো লাল নক্ষত্র। প্রক্সিমা সেন্টরাই হল সূর্য ছাড়া পৃথিবীর সবচেয়ে নিকটবর্তী নক্ষত্র।
আবোল তাবোল

আবোল তাবোল সুকুমার রায়ের বিখ্যাত "ননসেন্স ছড়া" সংকলন। এটি ১৯২৩ সালে ইউ রায় এন্ড সন্স থেকে প্রকাশিত হয়। এই সংকলনে মোট ছড়ার সংখ্যা ৫০টি, যার মধ্যে ৭টি বেনামে লেখা হয়েছে।এবং তিনি এটি বাবু সমাজ কে সমালোচনা করার জন্য লিখেছিলেন। এটির দ্বারা তিনি গান্ধীজির অহিংসা সত্যাগ্রহ নীতির বিরোধিতা করেন। ছোটদের উদ্দেশ্যে লেখা সুকুমার রায় কবিতাগুলির মধ্যে লুকিয়ে রয়েছে তৎকালীন সমাজ, সংস্কৃতি ও রাজনৈতিক আবহের প্রচ্ছন্ন রূপ। প্রায় শতবর্ষ পূর্বে লেখা কবিতাগুলি আজও বাংলা তথা বাঙালি মানসে সমান প্রাসঙ্গিক।
শিবরাম চক্রবর্তী

শিবরাম চক্রবর্তী (১৩ ডিসেম্বর ১৯০৩ – ২৮ আগস্ট ১৯৮০) ছিলেন একজন ভারতীয় বাঙালি রম্যলেখক। কবিতা-রচনা দিয়ে তাঁর সাহিত্য-জীবনের শুরু। প্রথম কবিতা বেরোয় ভারতী পত্রিকায়। প্রথম প্রকাশিত বই দুটিও — 'মানুষ' ও 'চুম্বন' — কবিতার। দুটিই প্রকাশিত হয় ১৯২৯ সালে। তারপর অজস্র লেখা লিখেছেন। প্রবন্ধ, নাটক এবং তুলনাহীন অজস্র হাসির গল্প। লিখেছেন "ঈশ্বর পৃথিবী ভালবাসা" ও "ভালবাসা পৃথিবী ঈশ্বর" নামের অনন্য স্মৃতিকথামূূলক দূটি বই। প্রবন্ধের বই: "মস্কো বনাম পন্ডিচেরি" ও "ফানুস ফাটাই"। নাটকের গ্রন্থ: "যখন তারা কথা বলবে।" বিচিত্র জীবন ছিল তার। তিনি রাজনীতি করেছেন, জেল খেটেছেন, রাস্তায় কাগজ ফেরি করেছেন, ফুটপাথে রাত্রিবাস করেছেন, সাংবাদিকতা করেছেন, আজীবন মেস-জীবন যাপন করেছেন।
শিবরাম চক্রবর্তীর জন্ম ১৯০৩ সালের ১৩ ডিসেম্বর কলকাতার দর্জিপাড়ায়, নয়ানচাঁদ দত্ত লেনে, তাঁর দাদামশাইয়ের বাড়িতে। তাঁর বাবা শিবপ্রসাদ চক্রবর্তী ছিলেন মালদহের চাঁচলের রাজ পরিবারের সন্তান৷ যদিও তাঁদের আদি নিবাস ছিল মুর্শিদাবাদের চোঁয়ায়৷ শিবরামের মায়ের নাম ছিল শিবরানি। শিবরামের আরো দুই ভাই ছিল শিবসত্য ও শিবহরি নামে।
শিবরাম চক্রবর্তীর জন্মগ্রহণ করেন ১৯০৩ সালের ১৩ ডিসেম্বর (বাংলার ২৭ অগ্রহায়ণ ১৩১০) কলকাতায় মাতুলালয়ে। বিদ্যালয়ে পড়তে পড়তেই তিনি স্বাধীনতা আন্দোলনে যোগ দেন এবং দেশবন্ধু চিত্তরঞ্জন দাশের সংস্পর্শে আসেন। এর জন্য তাকে কারাবাসও করতে হয়। এই সময় তিনি বিজলী ও ফরওয়ার্ড পত্রিকার সাংবাদিক হিসেবে কাজ করেন। ছিলেন যুগান্তর পত্রিকার প্রকাশক। তার জীবনের বেশির ভাগ সময়টাই কেটেছে উত্তর কলকাতার মুক্তারাম বাবু লেনের একটি মেসবাড়িতে। তিনি অনাড়ম্বর জীবন কাটাতেন। শেষ জীবনে পশ্চিমবঙ্গ সরকার তার জন্য মাসোহারার ব্যবস্থা করেছিলেন।
তার সর্বাধিক আলোচিত উপন্যাস "বাড়ি থেকে পালিয়ে।" লিখেছেন "বাড়ি থেকে পালিয়ের পর", "কলকাতার হালচাল", "বর্মার মামা," "মনের মত বৌ", "মস্কো বনাম পন্ডিচেরী" সহ আরও বেশ কিছু বই। তার অমর সৃষ্টি হর্ষবর্ধন গোবর্ধনের গল্প যা আজো পাঠকমহলে সমানভাবে সমাদৃত। প্রবন্ধ, গল্পের পাশাপাশি তিনি কিছু রম্য গোয়েন্দাকাহিনিও লিখেছিলেন। তার গোয়েন্দার নাম কল্কেকাশি।
অনেক অবহেলার কারণে তাঁর জীবনের বহু লেখা সযত্নে সংরক্ষণ করতে পারেন নি তিনি। তাঁর বহু মূল্যবান লেখা অবহেলায় খুঁইয়ে ফেলেছিলেন। তাঁর জীবনটাও কেটেছে চরম অবহেলায়। জীবনের শেষ পর্যায়ে তিনি গুরুতর আর্থিক সমস্যায় পড়েন। নিদারুণ অর্থকষ্টে তার জীবনটা ধীরে ধীরে স্থবির হয়ে পড়তে থাকে। অবশেষে তাঁর আর আপন বলে কিছুই ছিল না। পশ্চিমবঙ্গ সরকার তাঁকে মাসিক ভাতা প্রদান করে। তিনি ১৯৮০ সালে কলকাতায় মারা যান।
আড়ং (ব্র্যাক)

আড়ং বাংলাদেশের একটি হস্ত ও কারুশিল্প ব্যবসায় প্রতিষ্ঠান। ব্র্যাকের পরিচালক ফজলে হাসান আবেদ ১৯৭৮ সালের ১৮ ডিসেম্বর "আড়ং" প্রতিষ্ঠা করেন। বর্তমানে ঢাকা, চট্টগ্রামসহ বাংলাদেশের ৮টি শহরে আড়ং-এর মোট ২৯ টি শাখা রয়েছে।
আড়ং একটি সোশ্যাল এন্টারপ্রাইজ। ৬৫ হাজার মানুষ আড়ংয়ের জন্য পণ্য উৎপাদন করেন। দেশে দারিদ্র্য বিমোচন ও নারীর কর্মসংস্থানের লক্ষ্য নিয়ে যাত্রা শুরু করে আড়ং। ২০১৭ সালে পণ্য বিক্রির পরিমাণ ছিল ৮৫০ কোটি টাকা। বিক্রির পরিমাণ বছরে গড়ে ১৫ শতাংশ হারে বাড়ছে। স্যার ফজলে হাসান আবেদের হাতে ১৯৭২ সালে ব্র্যাকের যাত্রা শুরু হয়। ১৯৭৬ সালে দারিদ্র্য বিমোচন ও গ্রামীণ নারীদের কর্মসংস্থানের জন্য তাদের প্রশিক্ষণ দিয়ে বিভিন্ন হস্তশিল্পের পণ্য তৈরি শুরু হয়। শুরুতে এসব পণ্য ঢাকার বিভিন্ন দোকানে বিক্রি করা হতো।
১৯৭৬ সালে মানিকগঞ্জের ৫ জন দুস্থ নারী নিয়ে কাজ শুরু করেন আয়েশা আবেদ। এক দুর্ঘটনায় ১৯৮১ সালে মারা যান আয়েশা আবেদ। ১৯৮৩ সালে মানিকগঞ্জে প্রথম ‘আয়েশা আবেদ ফাউন্ডেশন’ গড়ে তোলেন ফজলে হাসান আবেদ। এরপর ধীরে ধীরে আয়েশা আবেদ ফাউন্ডেশন গড়ে ওঠে জামালপুর, যশোর, কুষ্টিয়া, শেরপুর, ঝিনাইদহ, রাজবাড়ী, নীলফামারী ও কুড়িগ্রামে। বর্তমানে সারাদেশে ১৪টি ফাউন্ডেশন রয়েছে। আয়েশা আবেদ ফাউন্ডেশন হচ্ছে আড়ংয়ের পণ্য তৈরির কারখানা। মানিকগঞ্জে রয়েছে আয়েশা আবেদ ফাউন্ডেশনের প্রধান কারখানা। ৫টি শাখার তত্ত্বাবধানে রয়েছে ৮০টি সাব-সেন্টার। টেইলারিং, ব্লক প্রিন্ট, ক্রিন প্রিন্ট, টাই-ডাই, ক্যামিকেল ডাই, ন্যাচারল ডাই, বাটিক, হ্যান্ড প্রিন্ট, তাঁতসহ সকল গার্মেন্টস আইটেমের কাজ করা হয়। শাড়ি, সালোয়ার কামিজ, পাঞ্জাবি ও শার্টের কাজ হয় মানিকগঞ্জে। নকশীকাঁথার কাজ হয় জামালপুর, শেরপুর, কুষ্টিয়া ও যশোরে। দেশে সাব-সেন্টার রয়েছে ৬৬০টি।
১৯৭৮ সালে রাজধানীর সোবহানবাগে আড়ংয়ের একটি বিক্রয়কেন্দ্র যাত্রা শুরু করে। আড়ংয়ের কর্মীদেরও ৪৫ শতাংশ নারী।
২০১৯ সালের জুন মাসের ৩ তারিখে নির্ধারিত দামের দ্বিগুণ দামে পণ্য বিক্রির অভিযোগের প্রমাণ পেয়ে আড়ংয়ের উত্তরা শাখাকে চার লাখ পঞ্চাশ হাজার টাকা জরিমানা করে জাতীয় ভোক্তা অধিকার সংরক্ষণ অধিদপ্তর। শাখাটি একদিনের জন্য বন্ধ রাখার নির্দেশ দেন ভ্রাম্যমাণ আদালত। ২০১৮ সালের ১৮ ফেব্রুয়ারি ভবনের কমন স্পেস শো-রুমের কাজে ব্যবহার করায় পোশাকশিল্প প্রতিষ্ঠান ‘আড়ং’কে দুই লাখ টাকা জরিমানা করে রাজধানী উন্নয়ন কর্তৃপক্ষ (রাজউক)। জরিমানা করার ২৪ ঘণ্টার মাঝেই সেই ম্যাজিস্ট্রেটকে বদলি করা হয়।
২০২১ সালের মার্চ মাসে সামাজিক যোগাযোগ মাধ্যমে ছড়িয়ে পড়া এক ভিডিওতে দেখা যায়, আড়ংয়ে বিক্রয়কর্মী পদে এক মুসলিম যুবক অভিযোগ করেন: দাঁড়ি কাটতে রাজি না হওয়ায় চাকরি পাওয়া থেকে প্রত্যাখ্যাত হয়েছেন। বিষয়টি নিয়ে আড়ং ব্যাপক সমালোচনায় পরে ও ‘বয়কট আড়ং’ হ্যাশট্যাগের মাধ্যমে সমালোচিত হয়। পরবর্তীতে আড়ং চাকরিপ্রার্থীর নেতিবাচক অভিজ্ঞতার ব্যাপারটি দুঃখজনক বলে ঘোষণা দেয়।
২০২৪ সালের জানুয়ারিতে ব্র্যাক বিশ্ববিদ্যালয়ের খণ্ডকালীন শিক্ষক আসিফ মাহতাব সপ্তম শ্রেণির পাঠ্য বইয়ের পাতা ছিঁড়ে রূপান্তরকাম বিরোধী প্রতিবাদ প্রদর্শন করলে তার প্রতিক্রিয়া স্বরূপ ব্র্যাক বিশ্ববিদ্যালয় কর্তৃক আসিফ মাহতাব চাকরিচ্যুত হওয়ার ঘটনাটি সামাজিক যোগাযোগ মাধ্যমে ব্যাপকভাবে ছড়িয়ে পড়লে অনেকে সামাজিক যোগাযোগ মাধ্যমে ব্র্যাক ভিত্তিক হস্ত ও কারুশিল্প ব্যবসায় প্রতিষ্ঠান 'আড়ং' বয়কটের আহ্বান জানান। তাছাড়া ব্র্যাক বিশ্ববিদ্যালয় শিক্ষার্থীদের পাশাপাশি ইসলামী আন্দোলন বাংলাদেশ রূপান্তরকাম বিরোধী প্রতিবাদের অংশ হিসেবে 'আড়ং' বয়কটের আহ্বান জানিয়েছে।
উইলিস টাওয়ার

উইলিস টাওয়ার বা সিয়ার্স টাওয়ার (বর্তমান নাম উইলিস টাওয়ার) মার্কিন যুক্তরাষ্ট্রের শিকাগো শহরে অবস্থিত একটি আকাশচুম্বি অফিস ভবন। ১৯৭৩ সালে এর নির্মাণ শেষ হয়। তখন থেকে শুরু করে নব্বই এর দশকের শেষভাগ পর্যন্ত এটি ছিল বিশ্বের উচ্চতম ভবন ।
১৯৭০ সালের আগস্ট মাসে উইলিস টাওয়ারের নির্মাণ কাজ শুরু হয়। ভবনটি এর সর্বোচ্চ উচ্চতায় পৌছায় ১৯৭৩ সালের ৩রা মে তারিখে। নির্মাণ কাজ সমাপ্ত হওয়ার পর এটি নিউইয়র্কের ওয়ার্ল্ড ট্রেড সেন্টারকে ছাড়িয়ে বিশ্বের উচ্চতম ভবনে পরিণত হয়। ভবনটিতে ১০৮টি তলা রয়েছে (নির্মাতারা অবশ্য ছাদ ও এলিভেটর পেন্টহাউজকে হিসাব করে ১১০ তলা দাবি করেন)। পূর্ব দিকের প্রবেশ পথ হতে ছাদ পর্যন্ত উচ্চতা ১,৪৫০ ফুট ৭ ইঞ্চি (৪৪২ মিটার)। ১৯৮২ সালের ফেব্রুয়ারি মাসে এর ছাদে দুইটি টেলিভিশন এন্টেনা বসানো হয়। এগুলি সহ মোট উচ্চতা দাঁড়ায় ১,৭০৭ ফুট (৫২০ মিটার)। পশ্চিম দিকের এন্টেনাটিকে পরে ২০০০ সালের জুন ৫ তারিখে বাড়িয়ে দেয়ায় ভবনের উচ্চতা দাড়াঁয় ১,৭২৯ ফুট (৫২৭ মিটার), যা ওয়ার্ল্ড ট্রেড সেন্টারের ১ম টাওয়ারের এন্টেনাকে ছাড়িয়ে যায়।
যুক্তরাষ্ট্রের অন্য যেকোন বাণিজ্যিক ভবনের চাইতে উইলিস টাওয়ারের মোট এলাকা বেশি। সব ভবন বিচার করলে পেন্টাগণ এর পরেই এর স্থান। ৩০-৩২, ৬৪-৬৫, ৮৮-৮৯, ও ১০৬-১০৭ তলার মধ্যে ১ তলা উঁচু কালো ব্যান্ড রয়েছে, যা বায়ুচলাচল ও রক্ষনাবেক্ষনের যন্ত্রপাতি রাখার জন্য রাখা হয়েছে।
ভবনটির প্রাতিষ্ঠানিক ঠিকানা ২৩৩ দক্ষিণ ওয়াকার ড্রাইভ, শিকাগো, ইলিনয়, ৬০৬০৬।
পিটার এক্‌রয়েড

পিটার এক্‌রয়েড (Peter Ackroyd) (জন্ম অক্টোবর ৫, ১৯৪৯) যুক্তরাজ্যের একজন ঔপন্যাসিক, কবি ও জীবনীকার।
তিনি ক্যামব্রিজ বিশ্ববিদ্যালয়ের ক্লেয়ার কলেজে ইংরেজি বিষয়ে অধ্যয়ন করেন। পরবর্তীতে তিনি যুক্তরাষ্ট্রের ইয়েল বিশ্ববিদ্যালয়ে মেলন ফেলো হিসেবে স্নাতোকত্তর পড়াশোনা করেন।
ইয়েল থেকে ফিরে এসে তিনি লন্ডনের নামকরা সাপ্তাহিক পত্রিকা দ্য স্পেক্‌টেটর-এর (The Spectator) সাহিত্য সম্পাদক পদে যোগদান করেন। ১৯৭৩ থেকে ১৯৭৭ সাল পর্যন্ত তিনি এই দায়িত্ব পালন করেন। ১৯৭৮ সালে তিনি পদোন্নতি পেয়ে স্পেক্‌টেটর-এর যুক্ত ম্যানেজিং এডিটর হিসেবে নিযুক্ত হন। পাশাপাশি পত্রিকার চলচ্চিত্র সমালোচকের দায়িত্বও পালন করেন। ১৯৮২ সাল পর্যন্ত তিনি ম্যানেজিং এডিটর ছিলেন।
১৯৮৪ সালে এক্‌রয়েড রয়াল সোসাইটি অফ লিটারেচার-এর ফেলো নির্বাচিত হন। তিনি বেতারের জন্যে প্রচুর অনুষ্ঠান করেছেন। দ্য টাইম্‌স দৈনিক পত্রিকার প্রধান সাহিত্য সমালোচক হিসেবেও দীর্ঘদিন কাজ করেছেন।
ইন্টারনেট এক্সপ্লোরার

ইন্টারনেট এক্সপ্লোরার মাইক্রোসফট কর্পোরেশনের উদ্ভাবিত এবং এক সময়ের সবচেয়ে জনপ্রিয় ওয়েব ব্রাউজার। ১৫ জুন ২০২২ সালে মাইক্রোসফট, ইন্টারনেট এক্সপ্লোরার প্রকল্পের বন্ধ ঘোষণা করে।
প্রথমে যখন আই-ই (ইন্টারনেট এক্সপ্লোরার) বাজারে ছাড়া হয় তখন এটিকে কিনতে হত। কিন্তু মাইক্রোসফট কর্পোরেশন ব্রাউজার বাজারে নিজের আধিপত্য বিস্তারের লক্ষ্যে নতুন মার্কেটিং স্ট্রাটেজি ঠিক করে। যার পরিপ্রেক্ষিতে আই-ই কে উইন্ডোজ অপারেটিং সিস্টেমের সাথে ফ্রি জুড়ে দেয়া হয়। আর এর পর থেকেই শুরু হয় আই-ই এর উত্থান। আই-ই ৬ বাজারে আধিপত্য বিস্তার করে রেখেছিল বহু বছর ধরে। কিন্তু মোজিলা ফায়ারফক্স বাজারে আসার পর এর একক আধিপত্যে চির ধরে। মোজিলা ফায়ারফক্স ওপেন সোর্স বিধায় এর ডেভেলপমেন্ট খুব দ্রুত হয়। ট্যাব-ব্রাউজিং এবং বাড়তি নিরাপত্তা আই-ই কে বাধ্য করে নিরাপত্তা নিয়ে নতুন করে ভাবতে। আর এই লক্ষ্যে মাইক্রোসফট উদ্ভাবন করে তাদের ব্রাউজারের নতুন ভার্সন ইন্টারনেট এক্সপ্লোরার ৭। 
ইন্টারনেট এক্সপ্লোরার ৭ বিশেষ ফিচার-সমুহঃ
দুর্বলতাঃ
এটা সত্যি যে, আই-ই ৭ ফায়ারফক্স এর আগ্রাসন বন্ধ করার জন্যই মাইক্রোসফট এর পক্ষ থেকে পালটা জবাব, কিন্তু অনেকেরই ধারণা ফায়াফক্স এর গ্রোথ রেট এর কাছে আই-ই ৭ শেষ পর্যন্ত টিকতে পারবে না।
বিশ্ব বাণিজ্য সংস্থা

বিশ্ব বাণিজ্য সংস্থা (ইংরেজি World Trade Organization "ওয়ার্ল্ড ট্রেড অর্গানাইজেশন") একটি আন্তর্জাতিক সংস্থা, যা বিশ্বের বাণিজ্য সংক্রান্ত নীতি প্রবর্তন এবং সদস্য রাষ্ট্র বা পক্ষ সমূহের মধ্যকার মতপার্থক্য দূর করতে সাহায্য করে থাকে। বিশ্ব বাণিজ্য সংস্থার সদর দপ্তর সুইজারল্যান্ডের জেনেভা শহরে অবস্থিত। বিশ্ব বাণিজ্য সংস্থা ১৯৯৫ সালে প্রতিষ্ঠিত হয়।
সিল্ক রোডের প্রারম্ভিক দিনগুলি থেকে ট্যারিফ এবং ট্রেডের সাধারণ চুক্তি (জিএটিটি) এবং বিশ্ব বাণিজ্য সংস্থার জন্মের থেকে, বাণিজ্য অর্থনৈতিক উন্নয়নে সহায়তা করে এবং জাতিগুলোর মধ্যে শান্তিপূর্ণ সম্পর্ক উন্নয়নে গুরুত্বপূর্ণ ভূমিকা পালন করেছে। এই পৃষ্ঠাটি বাণিজ্যের ইতিহাস, তার প্রাথমিকতম শিকড় থেকে বর্তমান দিন পর্যন্ত ট্রেস করে।
রবার্টো আঝেভো ডব্লিউটিও'র ৬ষ্ঠ মহাপরিচালক। চার বছরের মেয়াদের জন্য ১ সেপ্টেম্বর ২০১৪ তারিখে তার নিয়োগ কার্যকর হয়। ২০১৭ সালের ফেব্রুয়ারিতে, বিশ্বব্যাংকের সদস্যরা পুনরায় দ্বিতীয় মেয়াদের জন্য পুনরায় নিয়োগ পান,'এনগোজি ওকোঞ্জো ইউয়েলা' ২০২১ সালের পহেলা মার্চে প্রথম আফ্রিকান এবং প্রথম নারী সপ্তম মহাপরিচালক পদে ডব্লিওটিও এর দ্বায়িত্বভার গ্রহণ করেছেন ২০২৫ সালের ৩১শে অগাস্ট এই পদের মেয়াদ পূর্ণ হবে।
ডাইরেক্টর জেনারেল নিয়োগের বিজ্ঞপ্তি ২০০৩ সালে প্রকাশিত হয়। ডাইরেক্টর জেনারেলের অধীনে চারজন সহকারী ডাইরেক্টর জেনারেল থাকবে,চারজন ডেপুটি জেনারেল হচ্ছে, 
(Heads of the precursor organization, GATT):
https://www.wto.org/english/thewto_e/whatis_e/tif_e/org4_e.htm ৮ম মহাপরিচালক
মানবাধিকারের সার্বজনীন ঘোষণাপত্র

মানবাধিকারের সার্বজনীন ঘোষণাপত্র () জাতিসংঘের সাধারণ পরিষদ কর্তৃক গৃহীত একটি ঘোষণাপত্র বা আন্তর্জাতিক দলিল, যা সমস্ত মানুষের অধিকার এবং স্বাধীনতাকে সংহত করে। এলিয়ানর রুজভেল্টের সভাপতিত্বে জাতিসংঘের একটি কমিটি কর্তৃক খসড়া তৈরি করা হয়, এটি ফ্রান্সের প্যারিসের প্যালেস দে শ্যালোটে ১০ ডিসেম্বর ১৯৪৮ এ তৃতীয় অধিবেশন চলাকালীন সাধারণ পরিষদ কর্তৃক রেজোলিউশন ২১৭ হিসাবে গৃহীত হয়। প্রত্যেক মানুষের মানবাধিকার নিশ্চিত করার লক্ষ্য নিয়ে এই সনদ ঘোষিত হয়।
জাতিসংঘ সাধারণ পরিষদে ১০ ডিসেম্বর, ১৯৪৮ সালে মানবাধিকারের উপর সার্বজনীন ঘোষণার খসড়া সিদ্ধান্তটি অনুমোদিত হয়। সেই সময়ে জাতিসংঘের ৫৮ সদস্যের মধ্যে ৪৮ জন পক্ষে ভোট দেন প্রস্তাবের এবং বিপক্ষে কোন ভোট পড়েনি। কিন্তু ৮টি দেশ ভোট প্রদানে বিরত থাকে। দেশগুলো হলো - সোভিয়েত ইউনিয়ন, ইউক্রেন, বেলারুশ, যুগোস্লাভিয়া, পোল্যান্ড, দক্ষিণ আফ্রিকা, চেকোস্লোভাকিয়া এবং সৌদি আরব। আর দুটি দেশ ভোট দেননি। সে দুটি দেশ হলো: ইয়েমেন এবং হন্ডুরাস।
মানব ও নাগরিক অধিকারের ইতিহাসের একটি মৌলিক পাঠ্য, এই ঘোষণায় একজন ব্যক্তির "মৌলিক অধিকার এবং মৌলিক স্বাধীনতা" সম্পর্কে বিস্তারিত ৩০টি প্রবন্ধ রয়েছে এবং তাদের সর্বজনীন চরিত্রকে সহজাত, অবিচ্ছেদ্য, এবং সমস্ত মানুষের জন্য প্রযোজ্য হিসাবে নিশ্চিত করা হয়েছে। "সমস্ত মানুষ এবং সমস্ত জাতির জন্য অর্জনের একটি সাধারণ মানদণ্ড" হিসাবে গৃহীত, UDHR জাতিগুলিকে "জাতীয়তা, বসবাসের স্থান, লিঙ্গ, জাতীয় বা জাতিগত নির্বিশেষে" সমস্ত মানুষকে "স্বাধীন এবং মর্যাদা ও অধিকারে সমান" হিসাবে স্বীকৃতি দেওয়ার প্রতিশ্রুতি দেয়। উৎপত্তি, বর্ণ, ধর্ম, ভাষা বা অন্য কোনো অবস্থা"। ঘোষণাটি তার "সর্বজনীন ভাষা" এর জন্য একটি "মাইলফলক দলিল" হিসেবে বিবেচিত হয়, যা কোনো নির্দিষ্ট সংস্কৃতি, রাজনৈতিক ব্যবস্থা বা ধর্মের কোনো উল্লেখ করে না।এটি সরাসরি আন্তর্জাতিক মানবাধিকার আইনের বিকাশকে অনুপ্রাণিত করেছিল এবং আন্তর্জাতিক মানবাধিকার বিল প্রণয়নের প্রথম ধাপ ছিল, যা ১৯৬৬ সালে সম্পন্ন হয়েছিল এবং ১৯৭৬ সালে কার্যকর হয়েছিল।
যদিও আইনগতভাবে বাধ্যতামূলক নয়, UDHR-এর বিষয়বস্তুগুলি পরবর্তী আন্তর্জাতিক চুক্তি, আঞ্চলিক মানবাধিকার উপকরণ এবং জাতীয় সংবিধান এবং আইনি কোডগুলিতে বিস্তৃত এবং অন্তর্ভুক্ত করা হয়েছে।
জাতিসংঘের ১৯৩টি সদস্য রাষ্ট্রই ঘোষণার দ্বারা প্রভাবিত নয়টি বাধ্যতামূলক চুক্তির মধ্যে অন্তত একটি অনুমোদন করেছে, যার অধিকাংশই চার বা তার বেশি অনুমোদন করেছে। যদিও ব্যাপক ঐকমত্য রয়েছে যে ঘোষণাটি নিজেই অ-বাধ্যতামূলক এবং প্রথাগত আন্তর্জাতিক আইনের অংশ নয়, সেখানেও একটি ঐকমত্য রয়েছে যে এর অনেক বিধান বাধ্যতামূলক এবং প্রথাগত আন্তর্জাতিক আইনে পাস হয়েছে, যদিও আদালত কিছু দেশে এর আইনি প্রভাবের উপর আরো সীমাবদ্ধতা রয়েছে। তা সত্ত্বেও, ইউডিএইচআর আইনি, রাজনৈতিক এবং সামাজিক উন্নয়নকে বিশ্ব ও জাতীয় উভয় স্তরেই প্রভাবিত করেছে, যার তাৎপর্য আংশিকভাবে এর ৫৩০টি অনুবাদ দ্বারা প্রমাণিত হয়েছে, যা ইতিহাসের যেকোনো নথির মধ্যে সবচেয়ে বেশি।
সার্বজনীন ঘোষণার অন্তর্নিহিত কাঠামোটি একটি প্রস্তাবনা এবং প্রারম্ভিক সাধারণ নীতিসহ নেপোলিয়ন কোড দ্বারা প্রভাবিত হয়েছিল। এর চূড়ান্ত কাঠামোটি ফরাসি আইনবিদ রেনে ক্যাসিন দ্বারা প্রস্তুত দ্বিতীয় খসড়ায় রূপ নেয়, যিনি কানাডীয় আইন পণ্ডিত জন পিটার্স হামফ্রে দ্বারা প্রস্তুত প্রাথমিক খসড়ায় কাজ করেছিলেন।
ঘোষণাপত্রে নিম্নলিখিতগুলি রয়েছে:
আন্তর্জাতিক ফৌজদারি আদালত

'আন্তর্জাতিক অপরাধ আদালত ২০০২ সালে প্রতিষ্ঠিত হয়। এই আদালত সাধারণত গণহত্যা, যুদ্ধাপরাধ, মানবতার বিরুদ্ধে অপরাধ ইত্যাদি অপরাধের জন্য দায়ীদের অভিযুক্ত করে থাকে।
১৯৯৭ সালের ১৭ জুলাই রোম নীতিমালা গৃহীত হয়। রোম নীতিমালা হল আন্তর্জাতিক ফৌজদারী আদালতের মূল ভিত্তি।এ নীতিমালা অনুযায়ী আন্তর্জাতিক আদালত গঠনের সিদ্ধান্ত নেয়া হয়।একটি অব্যর্থ প্রতিষ্ঠান প্রতিষ্ঠার লক্ষ্যে ১৯৯৮ সালের ১৫ জুন থেকে ১৭ জুলাই পর্যন্ত ইতালির রোম নগরে সমগ্র বিশ্বের ১২০টি দেশের উচ্চপর্যায়ের প্রতিনিধিদের সমন্বয়ে একটি কুটনীতিক সম্মেলন অনুষ্ঠিত হয় এবং ১২০-৭ ভোটের বিপূল ব্যবধানে আন্তর্জাতিক ফৌজদারী আদালত সংবিধি বা রোম সংবিধি গৃহীত হওয়ার মাধ্যমে আন্তর্জাতিক অপরাধ আদালত প্রতিষ্ঠিত হয় তবে রোম নীতিমালা কার্যক্রম করতে ১২০টি দেশের স্বীকৃতির প্রয়োজন ছিল। ১২০ দেশের স্বীকৃতির পর ২০০২ সালে ১ জুলাই থেকে আন্তর্জাতিক অপরাধ আদালত তার কার্যক্রম শুরু করে। নেদারল্যান্ডের হেগ শহর থকে এ আদালতের কার্যক্রম পরিচালিত হয়।আন্তর্জাতিক ফৌজদারী আদালত সংবিধি বা রোম সংবিধিতে মোট ১৩ টি অধ্যায় এবং ১২৮ টি অনুচ্ছেদ রয়েছে।
মোট আঠারো জন বিচারক বিচার কার্য পরিচালনা করেন।
২০০৪ সালে আইসিসি প্রথমবারের মতো অপরাধের অভিযোগের তদন্তে নামে। ওই বছর গণপ্রজাতন্ত্রী কঙ্গোতে যুদ্ধাপরাধ ও মানবতাবিরোধী অপরাধের তদন্ত শুরু করে সংস্থাটি। একই বছর মধ্য আফ্রিকান প্রজাতন্ত্রে মানবতাবিরোধী অপরাধের মামলা সংস্থাটিতে হস্তান্তর করা হয়। ২০০৭ সালে এর তদন্ত শুরু করা হয়।
২০০৫ সালে সুদান ও উগান্ডায় যুদ্ধাপরাধের তদন্ত শুরু করে আইসিসি।
২০১০ সালে কেনিয়ায় মানবতাবিরোধী অপরাধ ও ২০১১ সালে আইভরি কোস্টে যুদ্ধাপরাধের তদন্ত শুরু করে আইসিসি। ২০১১ সালেই লিবিয়ায় যুদ্ধপরাধ ও মানবতাবিরোধী অপরাধের তদন্ত শুরু করে সংস্থাটি।
এ ছাড়া আফগানিস্তান, কলম্বিয়া, জর্জিয়া, গিনি, হন্ডুরাস, ইরাক, নাইজেরিয়া, ফিলিস্তিন ও ইউক্রেনে সম্ভাব্য যুদ্ধাপরাধের বিষয়টি প্রাথমিকভাবে খতিয়ে দেখছেন সংস্থাটির প্রসিকিউটররা।
আইসিসি এ পর্যন্ত ৩৬ জনকে বিভিন্ন অপরাধে অভিযুক্ত করেছে। এদের মধ্যে রয়েছে উগান্ডার বিদ্রোহী নেতা জোশেফ কোনি, সুদানের প্রেসিডেন্ট ওমর আল-বশির, কেনিয়ার প্রেসিডেন্ট উহুরু কেনিয়াত্তা, লিবিয়ার প্রয়াত নেতা মুয়াম্মার আল-গাদ্দাফি ও আইভরি কোস্টের প্রেসিডেন্ট লরেন্ট জিবাগবো।
এ আদালতে বিচারের মাধ্যমে যে কোনো ব্যক্তি বা সংগঠনকে দোষী সাব্যস্ত করতে পারে। এমনকি গ্রেফতারি পরোয়ানাও জারি করতে পারে সংস্থাটি। তবে এর নিজস্ব কোনো বাহিনী না থাকায় অভিযুক্তদের ধরতে বা দণ্ড কার্যকর করতে পারে না। এ জন্য তারা সংশ্লিষ্ট রাষ্ট্র ও অপরাপর অন্যান্য রাষ্ট্রকে অভিযুক্তকে গ্রেফতারের আহ্বান জানায়।
রাশিয়া, চীন, ভারত ছাড়াও মার্কিন যুক্তরাষ্ট্র এ আদালতকে স্বীকৃতি দেয়নি। সাবেক মার্কিন প্রেসিডেন্ট বিল ক্লিন্টন রোম নীতিমালায় স্বাক্ষর করলেও প্রেসিডেন্ট জর্জ বুশ তা প্রত্যাহার করে নেন। কারণ হিসেবে সাবেক এই যুদ্ধবাজ মার্কিন প্রেসিডেন্ট বলেন মার্কিন যুক্তরাষ্ট্র চেষ্টা করছে সারা বিশ্বে শান্তি প্রতিষ্ঠা করতে। এই আদালত মার্কিন কূটনৈতিক এবং সেনাদের হাজির করতে পারে এ যুক্তি দেখিয়ে বলেন, মার্কিন যুক্তরাষ্ট্র জাতিসংঘের মাধ্যমে ভুল-ভ্রান্তি সমাধানের চেষ্টা করছে।
আন্তর্জাতিক পরমাণু শক্তি সংস্থা

আন্তর্জাতিক পরমাণু শক্তি সংস্থা (আইএইএ) () বিশ্বে পরমাণবিক শক্তির শান্তিপূর্ণ ব্যবহার এবং সামরিক উদ্দেশ্যে এর ব্যবহার রোধকল্পে কাজ করে থাকে। এই সংস্থাটি ১৯৫৭ সালের ২৯ জুলাই প্রতিষ্ঠিত হয়। এর সদর দপ্তর অস্ট্রিয়ার ভিয়েনায় অবস্থিত। যদিও জাতিসংঘের অধীনে স্বায়ত্ত্বশাসিত সংস্থা হিসেবে প্রতিষ্ঠিত, বর্তমানে সংস্থাটি জাতিসংঘ সাধারণ পরিষদ ও নিরাপত্তা পরিষদ - উভয় পরিষদেই এটি এর কার্যক্রম পেশ করে।
আইএইএ-এর সদর দপ্তর অস্ট্রিয়ার ভিয়েনাতে অবস্থিত। এর দুইটি আঞ্চলিক দপ্তর রয়েছে, এর একটি কানাডার টরন্টোতে এবং অন্যটি জাপানের টোকিওতে। এছাড়া নিউ ইয়র্ক এবং জেনেভাতে দুইটী মৈত্রী অফিস রয়েছে। আইএইএ তিনটি ল্যাবরেটরিতে গবেষণা কার্যক্রম পরিচালনা করে; এগুলো ভিয়েনা, সাইবার্সডোর্ফ এবং মোনাকোতে অবস্থিত।
আইএইএ একটি আন্তসরকার ফোরাম হিসেবে কাজ করে। এখানে বিশ্বব্যাপী পারমাণবিক শক্তির শান্তিপূর্ণ ব্যবহারের বিষয়ে বৈজ্ঞানিক, কারিগরী গবেষণা কার্য পরিচালিত হয়। আইএইএ-এর কার্যসূচীর উদ্দেশ্য হল বিশ্বব্যাপী পারমাণবিক শক্তির শান্তিপূর্ণ ব্যবহারকে উৎসাহিত করা ও পারমাণবিক প্রযুক্তির অপব্যবহার রোধ। এছাড়া পারমাণবিক নিরাপত্তা এবং পারমাণবিক নিরাপত্তাবিষয়ক বিভিন্ন মানদণ্ড প্রণয়ন ও বাস্তবায়ন করাও আইএইএ-এর উদ্দেশ্য।
৭ অক্টোবর, ২০০৫ তারিখে আইএইএ এবং এর সাবেক মহাপরিচালক মোহাম্মদ এল বারাদি যৌথভাবে নোবেল শান্তি পুরস্কারে ভূষিত হন। বর্তমান মহাপরিচালক হিসেবে রয়েছেন জাপানের অধিবাসী ইউকিয়া আমানো।
১৯৫৩ সালে যুক্তরাষ্ট্রের প্রেসিডেন্ট আইজেনহাওয়ার পারমাণবিক শক্তির শান্তিপূর্ণ ব্যবহার নিশ্চিত করা এবং পারমাণবিক বিভিন্ন কর্মসূচি নিয়ন্ত্রণের উদ্দেশ্যে একটি আন্তর্জাতিক সংস্থা গঠনের প্রস্তাব করেন। ঐ বছর জাতিসংঘের সাধারণ সভায় অ্যাটমস ফর পিস-শীর্ষক বক্তৃতায় তিনি এই প্রস্তাব করেন। ১৯৫৪ সালে মার্কিন যুক্তরাষ্ট্র সাধারণ অধিবেশনে এটি গঠনের জন্য আনুষ্ঠানিকভাবে প্রস্তাব করে। এছাড়া যুক্তরাষ্ট্র পারমাণবিক শক্তির শান্তিপূর্ণ ব্যবহার বিষয়ক একটি আন্তর্জাতিক সম্মেলন আহবান করে।
জুবিলি ব্রিজ

জুবিলি ব্রিজ একটি একশো বছরেরও বেশি পুরনো সেতু। এটি ভারতের পশ্চিমবঙ্গ রাজ্যের উত্তর চব্বিশ পরগনা এবং হুগলি জেলার মধ্যে সংযোগকারী হুগলী নদী বা গঙ্গার উপরে একটি গুরুত্বপূর্ণ রেল সেতু। এটি নৈহাটি এবং ব্যান্ডেল এর মধ্যে রেলওয়ে সংযোগ স্থাপন করছে। এই সেতুটির হুগলি জেলার দিকে রয়েছে হুগলিঘাট স্টেশন এবং উত্তর চব্বিশ পরগণা জেলার দিকে রয়েছে গরিফা স্টেশন ।
এই সেতুটি নির্মাণের কাজ আরম্ভ হয় ১৮৮২ সালে এবং সেতুটি খোলা হয় ১৬ই ফেব্রুয়ারি ১৮৮৭ সালে। ইংল্যান্ডের রানী ভিক্টোরিয়ার রাজত্বের পঞ্চাশতম বর্ষে সেতুটি নির্মিত হয়েছিল বলে সেতুটির নাম রাখা হয়েছিল জুবিলি ব্রিজ। বিভূতিভূষন বন্দ্যোপাধ্যায়ের পথের পাঁচালি উপন্যাসে এই সেতুর কথা আছে। বহু বছর ব্যবহারের ফলে এই সেতুটি দুর্বল হয়ে পড়ায় সম্প্রতি এর পাশেই একটা নতুন ব্রিজ (সম্প্রীতি সেতু) নির্মাণ করা হচ্ছে।
প্রমোদকুমার চট্টোপাধ্যায়

প্রমোদকুমার চট্টোপাধ্যায় (১৮৮৫ - ২২ সেপ্টেম্বর ১৯৭৯)একজন শিল্পী এবং আধ্যাত্মিক বিষয়ক লেখক। তন্ত্রধর্মের উপর তার লেখালেখির জন্যই তিনি বিখ্যাত। কলকাতার গভর্নমেন্ট আর্ট কলেজ থেকে উত্তীর্ণ হয়ে কিছুদিন বরোদা আর্ট কলেজে অধ্যক্ষতা করেন। তিনি মসলিপত্তমে "অন্ধ্র জাতীয় কলাশালার" প্রতিষ্ঠাতা অধ্যক্ষ ছিলেন।
তার আঁকা বহু ছবির মধ্যে উল্লেখযোগ্য হল "ঊষা ও বরুণ" (বর্তমানে ইটালিতে), "হরপার্বতী", "শিবনৃত্য", "চন্দ্রশেখর" (বর্তমানে রাশিয়ায়), "মনসা", "আম্রপালী" প্রভৃতি। তিনি ভালো প্রতিকৃতি আঁকতে পারতেন। তার আঁকা "শ্রীরামকৃষ্ণ", "শ্রীঅরবিন্দ", "বঙ্কিমচন্দ্র" প্রভৃতি উল্লেখযোগ্য।
তিনি তন্ত্রের রহস্য সন্ধানে ভারত ও তিব্বতের বহু দুর্গম অঞ্চলে ঘুরেছেন। বহু তান্ত্রিক এবং সন্ন্যাসীদের সাথে আলাপচারিতা করেছেন। এই বিষয় নিয়ে তার রচিত বিখ্যাত বই "তন্ত্রাভিলাষীর সাধুসঙ্গ"। তার আত্মজীবনী মূলক বই হল "প্রাণকুমার"। 
তিনি ১৯৫৩ খ্রিষ্টাব্দ থেকে ১৯৭৫ খ্রিষ্টাব্দ অবধি পণ্ডিচেরী আশ্রমে কাটিয়েছেন। বহু সম্মান ও পুরস্কার লাভ করেছেন। চিত্রশিল্পে তার অবদানের জন্য তাকে রাজ্যের একাডেমি পুরস্কার দেওয়া হয়।
তার কয়েকটি উল্লেখযোগ্য বইয়ের নাম হল :
জয় গোস্বামী

জয় গোস্বামী (জন্ম: ১০ নভেম্বর ১৯৫৪) বিংশ শতাব্দীর শেষভাগে আবির্ভূত একজন আধুনিক বাঙ্গালী কবি। ভারতীয় পশ্চিম বাংলার এই কবি বাংলা ভাষার উত্তর-জীবনানন্দ পর্বের অন্যতম জনপ্রিয় কবি হিসাবে পরিগণিত। তার কবিতা চমৎকার চিত্রকল্পে, উপমা এবং উৎপ্রেক্ষায় ঋদ্ধ। তিনি দুবার আনন্দ পুরস্কার লাভ করেছেন। "বজ্রবিদ্যুৎ-ভর্তি খাতা" কাব্যগ্রন্থের জন্য তিনি পশ্চিমবঙ্গ বাংলা আকাদেমি পুরস্কার অর্জন করেন। তার কবিতার একটি বিখ্যাত পঙ্‌ক্তি ‘‘অতল তোমার সাক্ষাৎ পেয়ে চিনতে পারিনি বলে / হৃদি ভেসে গেল অলকানন্দা জলে'’’।
জয় গোস্বামীর জন্ম পশ্চিমবঙ্গের বিখ্যাত কলকাতা শহরে। ছোটবেলায় তার পরিবার রানাঘাটে চলে আসে। তখন থেকেই তার স্থায়ী নিবাস সেখানে। তার পিতা মধু গোস্বামী ব্রিটিশবিরোধী বিপ্লবী রাজনীতি করতেন। তার যখন আট বছর পাঁচ মাস বয়স তখন পিতৃহারা হন। তার মা শিক্ষকতা করে তাঁকে লালন পালন করেন। প্রথম কবিতা লিখেছিলেন ১৩-১৪ বছর বয়সে। নিয়মিত কবিতা লিখতে শুরু করেন ১৬-১৭ বছর বয়সে। তিনি ছেলেবেলা থেকে খুব গান শুনতেন। গানের সুর থেকে বাণী তাঁকে খুব আকর্ষণ করতো। এই আকর্ষণেই তার অন্তর্জগতে কবিতার জন্ম হতে থাকে। ছেলেবেলায় এক অনুষ্ঠানে বনলতা সেন কবিতাটির আবৃত্তি শুনে কবিতার গঠন, রচনাশৈলী ও বিষয়বস্তু সম্পর্কে তার প্রথাগত ধারণা আমূল বদলে যায়।
জয় গোস্বামীর প্রথাগত লেখা পড়ার পরিসমাপ্তি ঘটে একাদশ শ্রেণীতে থাকার সময়। সত্তরের দশকে তিনি কবিতা লিখতে শুরু করেন। সাময়িকী ও সাহিত্য পত্রিকায় তিনি কবিতা লিখতেন। এভাবে অনেক দিন কাটার পর দেশ পত্রিকায় তার কবিতা ছাপা হয়। এর পরপরই তার খ্যাতি ছড়িয়ে পড়ে। কিছুদিন পরে তার প্রথম কাব্য সংকলন "ক্রিসমাস ও শীতের সনেটগুচ্ছ" প্রকাশিত হয়। ১৯৮৯ খ্রিস্টাব্দে তিনি "ঘুমিয়েছ, ঝাউপাতা" কাব্যগ্রন্থের জন্য আনন্দ পুরস্কার লাভ করেন। ২০০০ খ্রিস্টাব্দের আগস্ট মাসে তিনি "পাগলী তোমার সঙ্গে" কাব্য সংকলনের জন্য সাহিত্য অকাদেমি পুরস্কার লাভ করেন।
জয় গোস্বামীর ভাষায়, ‘‘আমার প্রতিদিনের জীবনে মনের ভেতর যে ভাষা জন্মায়, যে অভিজ্ঞতা জন্ম নেয়, তাকে ভাষা দেওয়ার চেষ্টা করি।’’ তিনি আরো বলেন, “আমার জীবন হচ্ছে ধারাবাহিক বিচ্ছেদের মালা গাঁথার ইতিহাস। আমার মাস্টার মশাই, আমার মা, আমার ভাই, আমার বন্ধু, নারী, সহকর্মী, যাঁরা আমার জীবনে এসেছেন, তারা কেউ আমাকে নিয়ে সুখী নন। তারা কোনো না কোনো কারণে হতাশ বা আমাকে নিয়ে ক্লান্ত।” তার প্রিয় কবি রবীন্দ্রনাথ ঠাকুর ও শঙ্খ ঘোষ।
তার প্রথম কবিতার বই 'ক্রিসমাস ও শীতের সনেটগুচ্ছ' প্রকাশিত হয় ১৯৭৬ খ্রিষ্টাব্দে।এটি ছিল মাত্র আটটি কবিতার একটি ক্ষীণতনু কবিতা-সংকলন। মায়ের থেকে টাকা নিয়ে তিনি এই বইটির প্রকাশনা বাবদ মোট ১৪৫ টাকা ব্যয় হয়েছিল। মায়ের টাকাতেই ১৯৭৮-এ তিনি প্রকাশ করেছিলেন ২য় কাব্যগ্রন্থ "প্রত্নজীব"। অতঃপর কবি শঙ্খ ঘোষ তাকে প্রকাশক জুটিয়ে দেন এবং ১৯৮১-তে তার তৃতীয় কাব্য "আলেয়া হ্রদ" প্রকাশিত হয়।
জয় গোস্বামী, পাতার পোশাক কাব্যগ্রন্থের (১৯৯৭) জন্য বীরেন্দ্র চট্টোপাধ্যায় স্মৃতি পুরস্কার লাভ করেন। এই কাব্যগ্রন্থে ৫৫ টি কবিতা রয়েছে। এর মধ্যে ২০ তম কবিতা হলো অস্ত্রের বিরুদ্ধে গান।
কাকাবাবু

কাকাবাবু বিখ্যাত ভারতীয় বাঙালি সাহিত্যিক ও কবি সুনীল গঙ্গোপাধ্যায়ের একটি কাল্পনিক চরিত্র। কাকাবাবুর আসল নাম ‘রাজা রায়চৌধুরী’। কাকাবাবু মধ্যবয়সী অবসরপ্রাপ্ত বুদ্ধিদীপ্ত এক মানুষ, যিনি অসম্ভব সাহসী ও পণ্ডিত ব্যক্তি। বিভিন্ন অমীমাংসিত রহস্য উদঘটন তাঁর নেশা। এমনি এক রহস্যের সমাধান করতে গিয়ে দুর্ঘটনায় তার একটি পা ক্ষতিগ্রস্থ হয় তবুও তিনি থেমে না থেকে একটি ক্রাচ ও ভাইপো সন্তু কে সঙ্গী করে রহস্য উদ্ঘটনের অভিযানে নেমে পড়েন।
তিনি ভারত সরকারের প্রত্নতত্ত্ব বিভাগের একজন প্রাক্তন কর্মকর্তা যিনি একবার আফগানিস্তানে কামাল নামে এক বন্ধুকে দুর্ঘটনার কবল থেকে বাঁচানোর চেষ্টায় পঙ্গু হন। সব গল্পেই কাকাবাবুর সাথী ক্রাচ। এই ক্রাচকে অনেক সময় অস্ত্র হিসেবে ব্যবহার কর‍তে দেখা গেছে। কাকাবাবু কিছুদিন সি.বি.আই বা সেন্ট্রাল ব্যুরো অফ ইনভেস্টিগেশনের উপদেষ্টা ছিলেন। সেখানকার কর্তা নরেন্দ্র ভার্মা তাঁর বিশেষ বন্ধু। তাঁর ভাইপো সন্তু ওরফে সুনন্দ রায়চৌধুরী আর সন্তুর বন্ধু জোজোকে নিয়ে অনেক অ্যাডভেঞ্চারে জড়িয়ে পড়তে দেখা যায়। বেশিরভাগ অ্যাডভেঞ্চারই ভারতের বিভিন্ন জায়গায় বা বিদেশে বেড়াতে গিয়ে হয়। তাই কাকাবাবুর প্রতিটি উপন্যাসেই নতুন নতুন জায়গার কথা থাকে। কাকাবাবু শারীরিকভাবে প্রতিবন্ধী হলেও তাঁর অদম্য সাহস, মনের জোর ও নানা বিষয়ে অভূতপূর্ব জ্ঞান থাকায় তিনি সব সমস্যার সমাধান করেন। কাকাবাবু অবিবাহিত। মানচিত্র দেখা তাঁর বিশেষ কয়েকটি শখের মধ্যে একটি। তিনি সময় পেলেই টেবিল ছড়িয়ে ম্যাপ দেখতে ভালোবাসেন। তাঁর একটি ম্যাপের বইও রয়েছে। কোনো জায়গায় যাওয়ার আগে তিনি প্রচুর পড়াশোনা করেন সেই জায়গা সম্পর্কে।
কাকাবাবুর প্রথম আত্মপ্রকাশ ঘটে ১৯৭১ সালের আনন্দমেলা পূজাবার্ষিকী সংখ্যায় বেরোনো "ভয়ংকর সুন্দর" উপন্যাসের মাধ্যমে। এরপর ১৯৭২ সালের ফেব্রুয়ারিতে সেটি আনন্দ পাবলিশার্স থেকে বই আকারে প্রকাশিত হয়। মূলত কাকাবাবুর বেশিরভাগ অভিযানই প্রথম প্রকাশিত হয়েছে আনন্দমেলা পত্রিকায়। এছাড়া "সাধুবাবার হাত" গল্পটি প্রথম প্রকাশিত হয় শারদীয়া কিশোর জ্ঞান-বিজ্ঞানে (১৯৮৬), "মহাকালের লিখন" শারদীয়া সন্দেশ (১৯৯০), "পরী" শারদীয়া শুকতারা (১৯৯৬) ও "কাকাবাবু বনাম মূর্তিচোর" প্রকাশিত হয় শারদীয়া কিশোর ভারতীতে (১৯৯৭)।
সুনীল গঙ্গোপাধ্যায় কাকাবাবুকে নিয়ে মোট ৩৬টি উপন্যাস ও ৬টি গল্প লিখেছেন। কাকাবাবুর কালানুক্রমিক অ্যাডভেঞ্চার কাহিনীগুলো হলো:
কাকাবাবু চরিত্রটি বহুবার বিভিন্ন পরিচালকের দ্বারা চলচ্চিত্রায়িত করা হয়েছে। ১৯৭৯ সালে সবুজ দ্বীপের রাজা, ১৯৯৫ সালে কাকাবাবু হেরে গেলেন?, ২০০১ সালে এক টুকরো চাঁদ, ২০১৩ সালে সৃজিত মুখোপাধ্যায়ের পরিচালনায় মিশর রহস্য ও ২০১৭ সালে ইয়েতি অভিযান। ২০১৯ এর অক্টোবর মাসে প্রকাশিত হতে চলেছে অপর একটি চলচ্চিত্র কাকাবাবুর প্রত্যাবর্তন। এছাড়াও খালি জাহাজের রহস্য, জঙ্গলের মধ্যে এক হোটেল, কলকাতার জঙ্গলে টেলিফিল্ম আকারে প্রদর্শিত হয়েছে। বিভিন্ন সময়ে বিভিন্ন অভিনেতারা কাকাবাবুর চরিত্রে অভিনয় করেছেন, তাদের মধ্যে সমিত ভঞ্জ, সব্যসাচী চক্রবর্তী, প্রসেনজিৎ চট্টোপাধ্যায়, সুমন্ত মুখোপাধ্যায়ের নাম করা যায়।
সপ্তাহ

সপ্তাহ হচ্ছে সময় পরিমাপের একটি একক, যা সাত দিনের সমষ্টিতে গঠিত। সমগ্র পৃথিবীতে এটি কর্ম-দিবস এবং বিশ্রাম-দিবসের চক্রে সংগঠিত।
বাংলায় 'সপ্তাহ' হচ্ছে একটি সমাসবদ্ধ পদ, যার ব্যাসবাক্য হচ্ছে 'সপ্ত অহের (দিনের) সমাহার'।
১ সপ্তাহ = ৭ দিন = ১৬৮ ঘণ্টা = ১০,০৮০ মিনিট = ৬০৪,৮০০ সেকেন্ড।
গ্রেগরীয় বর্ষপঞ্জী অনুসারে:
মোট সাত দিন (বার) মিলিত হয়ে একটি সপ্তাহ গঠন করে যাদের ভিন্ন ভিন্ন নামে ডাকা হয়; এগুলো হলো:
সপ্তাহ মানে ‘সপ্ত অহের সমাহার’।‘অহ’ মানে দিন। সাত দিনের সমাহারকে সপ্তাহ বলে। বিভিন্ন দেশে বিভিন্ন সময় উইক (Week) এই একক ৮, ৯ কিংবা ১০ দিনেরও হতো।
৪৩০০ বছর আগে ব্যাবিলনীয় আক্কাদের শাসক প্রথম সারগনের রাজত্বকালে দিকে একটি ৭ দিনের সপ্তাহ তৈরি হয়েছিল।
প্রাচীন ব্যাবিলনে জ্যোতিষবিদরা হিসাব রাখার জন্য সূর্যের বদলে চাঁদকে ব্যবহার করত । কারণ, মাসের ৩০ দিন সূর্য একই রকম থাকে। কিন্তু চাঁদের আকৃতি বদলায়। মাসের প্রথম দিন আকাশে একফালি চাঁদ থাকে। সেটা সপ্তম দিনে অর্ধগোলকের আকৃতি নেয়। ১৪তম দিনে দেখা যায় পূর্ণগোলক। এরপর চাঁদের আকৃতি ক্রমান্বয়ে ছোট হয়। ২১তম দিনে অর্ধগোলক হয়ে ২৮তম দিনে ফিরে আসে একফালি চাঁদ। তারপর কখনো এক দিন, কখনো দুই দিন আকাশে চাঁদ থাকে না। অমাবস্যার এসব দিনকে অধিদিবস (Leap Day) বল। চান্দ্রমাস তাই কখনো ২৯, কখনো ৩০ দিনে হয়। সাত দিনের একটা চক্র এখানে স্পষ্ট।
সে জন্য ব্যাবিলনীয়রা চান্দ্রমাসকে চার ভাগে ভাগ করে ফেলে। প্রতিটি ভাগে সাত দিন পড়ল। ব্যাবিলনীয়রা প্রতি সাত দিনের একটি দিনকে অশুভ দিবস বলে জানতেন। সেদিন সব ধরনের কাজকর্ম ছিল নিষিদ্ধ। অশুভের হাত থেকে বাঁচতে এই দিনগুলোতে তাঁরা তাঁদের বিভিন্ন দেবতার উদ্দেশে বলি দিতেন। এভাবেই ইভিল ডে বা অশুভ দিবস পরিণত হয় ‘হলি ডে'তে।
সুমেরের গুতিয়ান রাজবংশের সময় (প্রায় 2100 খ্রিস্টপূর্বাব্দ) লাগাশের পুরোহিত-রাজা একটি সাত কক্ষের মন্দির তৈরি করেছিলেন, সাতটি কক্ষ সাত দিনের উৎসবকে উৎসর্গ করেন।
প্রাচ্যের পারস্য ও গ্রিসে ছড়িয়ে পড়ে সপ্তাহ গণনা। আলেকজান্ডার দ্য গ্রেটের পর গ্রিক সভ্যতার জায়গা দখল করে নেয় রোমান সভ্যতা। প্রাচীন রোমে ‘উইক’ ছিল আট' দিনের।
৩২১ খ্রিষ্টাব্দে রোমান সম্রাট কনস্ট্যানটিন সাত দিন বা সপ্তাহ একক ধরে নতুন ক্যালেন্ডার বা দিনপঞ্জি চালু করেন। বাজার চক্রবিলুপ্ত হয়ে এর জায়গা দখল করে নেয় সপ্তাহ।মধ্যপ্রাচ্য ও ইউরোপ যখন রোমান সাম্রাজ্যের অধীন চলে এল, ছড়িয়ে পড়ল সপ্তাহের ধারণাও। 
মানুষ যেসব গ্রহ দেখতে পায় তার নামে এই সাত দিনের নামকরণ করা হয়েছে। যেমন সূর্য(রবি), চন্দ্র(সোম), মঙ্গল, বুধ, বৃহস্পতি, শুক্র এবং শনি।
গ্রিক পুরাণের এই দেব-দেবীরা যে যে বিষয়ের সাথে সংশ্লিষ্ট, সেসব বিষয়ে রোমানরা যেসব দেবতায় বিশ্বাসী, সেই সব দেবতার নাম প্রতিস্থাপন করে নিজেদের সাত দিনের নামকরণ করেছে।
ইংরেজি ভাষা গড়ে উঠেছে স্যাক্সন ভাষা থেকে,স্যাক্সন জাতিগোষ্ঠী রোমকদের কাছ থেকে সপ্তাহের সাত বারের নাম জেনেছে এবং প্রত্যেকটি বারের নামের ক্ষেত্রে রোমান দেবতার নামের জায়গায় নিজ নিজ অনুরূপ দেবতার নাম বসিয়েছে।ইংরেজি সাতটি দিনের নামও সেখান থেকেই উদ্ভূত হয়েছে। শনিবারের যে ইংরেজি রূপ মানে Saturday, সেটি স্যাক্সন ভাষায় এই রূপটি পাওয়া যায়নি।
গ্যাসীয় পদার্থ

সাধারণ তাপমাত্রায় যেসব পদার্থ বায়বীয় অবস্থায় থাকে তাদেরকে গ্যাস বলা হয়। এটি সাধারণভাবে পদার্থের একটি ত্রিমাত্রিক অবস্থা হিসেবেই গণ্য হয়। উপরন্তু এটি পদার্থের একটি ভৌত অবস্থা মাত্র, কারণ চাপ বাড়িয়ে এবং তাপমাত্রা কমিয়ে একে তরলে এবং পরবর্তিতে কঠিনেও পরিণত করা যায়। গ্যাসের উদাহরণ হল :- H, N, O, CO ইত্যাদি।
বিভিন্ন গ্যাসের স্বতন্ত্র বৈশিষ্ট্যসম্ভার থাকলেও সকল গ্যাসের কিছু সাধারণ বৈশিষ্ট্য রয়েছে। এগুলো হল -
পদ্মা নদীর মাঝি (চলচ্চিত্র)

পদ্মানদীর মাঝি ১৯৯৩ সালের বাংলা ভাষায় ভারত-বাংলাদেশ যৌথ প্রযোজনায় নির্মিত নাট্য চলচ্চিত্র। বাঙালি কথা সাহিত্যিক মানিক বন্দ্যোপাধ্যায় রচিত "একই নামের" উপন্যাস অবলম্বনে গৌতম ঘোষ চলচ্চিত্রটি নির্মাণ করেন। এতে অভিনয় করেন রাইসুল ইসলাম আসাদ, চম্পা, রূপা গঙ্গোপাধ্যায় ওউৎপল দত্ত।
মানিক বন্দ্যোপাধ্যায়ের পদ্মা নদীর মাঝি উপন্যাসের পটভূমি বাংলাদেশের বিক্রমপুর-ফরিদপুর অঞ্চল। এই উপন্যাসের দেবীগঞ্জ ও আমিনবাড়ি পদ্মার তীরবর্তী গ্রাম। উপন্যাসে পদ্মার তীর সংলগ্ন কেতুপুর ও পার্শ্ববর্তী গ্রামের পদ্মার মাঝি ও জেলেদের বিশ্বস্ত জীবনালেখ্য চিত্রিত হয়েছে। পদ্মা বাংলাদেশের অন্যতম প্রধান নদী। এর ভাঙন প্রবণতা ও প্রলয়ংকরী স্বভাবের কারণে একে বলা হয় 'কীর্তিনাশা' বা রাক্ষুসী পদ্মা। এ নদীর তীরের নির্দিষ্ট কোন সীমারেখা নেই। শহর থেকে দূরে এ নদী এলাকার কয়েকটি গ্রামের দীন-দরিদ্র জেলে ও মাঝিদের জীবনচিত্র এতে অঙ্কিত হয়েছে। জেলেপাড়ারর মাঝি ও জেলেদের জীবনের সুখ-দুঃখ, হাসি-কান্না-অভাব-অভিযোগ — যা কিনা প্রকৃতিগতভাবে সেই জীবনধারায় অবিচ্ছেদ্য অঙ্গ তা এখানে বিশ্বস্ততার সাথে চিত্রিত হয়েছে। তাদের প্রতিটি দিন কাটে দীনহীন অসহায় আর ক্ষুধা-দারিদ্র‍্যের সাথে লড়াই করে। দুবেলা দুমুঠো খেয়ে-পরে বেঁচে থাকাটাই যেন তাদের জীবনের পরম আরাধ্য। এটুকু পেলেই তারা খুশি।
সব্যসাচী চক্রবর্তী

সব্যসাচী চক্রবর্তী পশ্চিমবঙ্গের ছোটপর্দা এবং বড়পর্দার জগতে এক অতি উল্লেখযোগ্য ব্যক্তিত্ব। তার জন্ম ১৯৫৬ সালের ৮ই সেপ্টেম্বর পূর্ব ভারতের কলকাতায়। ১৯৯২ হতে বর্তমান পর্যন্ত তিনি অভিনয় করছেন। জোছন দস্তিদারের সোনেক্সের তেরো পার্বণ সিরিয়াল থেকেই তিনি পশ্চিমবাংলার ঘরে ঘরে পরিচিত মুখ হয়ে ওঠেন। 'রুদ্রসেনের ডায়েরি' টেলিসিরিয়ালে প্রথম গোয়েন্দা চরিত্রের অভিনয় করেন। পরে বাঙালী গোয়েন্দা চরিত্রে তিনি সাবলীল হয়ে ওঠেন। সব্যসাচীর সব থেকে উল্লেখযোগ্য চিত্রায়ন সত্যজিৎ রায়ের ফেলুদা। সন্দীপ রায়ের বাক্স রহস্য টেলিফিল্ম এবং ফেলুদার উপর টেলিফিল্ম সিরিজে অভিনয় করার পর তিনি ফেলুদার ভূমিকায় বোম্বাইয়ের বোম্বেটে সিনেমায় অভিনয় করেন। সৌমিত্র চট্টোপাধ্যায়ের অসাধারণ ফেলুদা চিত্রায়নের পরেও তাকে বাঙলি দর্শক ফেলুদা হিসাবে যথেষ্ট সমাদরের সাথে গ্রহণ করেছে। সব্যসাচী বলিউডের কিছু হিন্দী সিনেমায় অভিনয় করেছেন। দিল সে, খাকি, পরিণীতা, তিন তার মধ্যে উল্লেখযোগ্য।
তার বাবা জগদীশ চন্দ্র চক্রবর্তী এবং মা মনিকা চক্রবর্তী ছোটবেলা হতে তাকে আদর করে "বেনু" বলে ডাকেন। তাই আজও সিনেমার জগতে তাকে এই নামেই সম্বোধন করা হয়। ১৯৭৫ সালে তিনি দিল্লির এন্ড্রু কলেজ হতে এইচএসসি পাস করেন। দিল্লির বিখ্যাত হংস রাজ কলেজ (Hans Raj College) থেকে তিনি বিএসসি ডিগ্রি নেন। ১৯৭৮ সালে তিনি দিল্লিতে এএমআই পরীক্ষায় উত্তীর্ণ হন। অভিনয় ছাড়াও প্রকৃতি- পরিবেশের প্রতি তার ভালোবাসা রয়েছে। তিনি একজন ওয়াইল্ড লাইফ ফটোগ্রাফার। ১৯৮৬ সালে তিনি মিঠু চক্রবর্তীকে বিয়ে করেন; যিনি বাংলা টিভি জগতে একজন জনপ্রিয় মুখ। তাদের দুই ছেলে গৌরব ও অর্জুন; যারা আগামী দিনের মেধাবী অভিনেতা।
এই তালিকাটি অসম্পূর্ণ
অ্যাপোলো ১১

অ্যাপোলো ১১ প্রথম মনুষ্যবাহী মহাকাশ অভিযান, যা চাঁদে অবতরণ করে। এটি অ্যাপোলো প্রোগ্রামের ৫ম মহাকাশ অভিযাত্রা যাতে নভোচারীরা অংশ গ্রহণ করেছিলেন। ১৯৬৯ খ্রিস্টাব্দের জুলাই ১৬ তারিখে এই অভিযানের সূচনা হয়। এই অভিযানে অংশ নেন দলপতি নীল আর্মস্ট্রং, কমান্ড মডিউল চালক মাইকেল কলিন্স, এবং চান্দ্র অবতরণযানের চালক বাজ অলড্রিন। জুলাই ২০ তারিখে আর্মস্ট্রং ও অল্ড্রিন প্রথম মানুষ হিসাবে চাঁদে পা রাখেন।
আফ্রিকান ইউনিয়ন

আফ্রিকান ইউনিয়ন একটি আন্তর্জাতিক সংস্থা, যা ৫৫টি আফ্রিকান দেশ সমূহ নিয়ে গঠিত। আফ্রিকান ইউনিয়ন ১৯৬৩ সালের ২৫ মে প্রতিষ্ঠিত হয়। পূর্বের আফ্রিকান অর্থনৈতিক সমাজ এবং আফ্রিকান জোট সংস্থা মিলিত হয়ে আফ্রিকান ইউনিয়ন প্রতিষ্ঠিত হয়।বর্তমানে সদস্য দেশ আছে ৫৫ টি।সর্বশেষ সদস্য দেশ দক্ষিণ সুদান।
আফ্রিকান ইউনিয়নের সদরদপ্তর ইথিওপিয়ার আদ্দিস আবাবায় অবস্থিত।
আফ্রিকান ইউনিয়নের উদ্দেশ্যগুলি নিম্নরূপ:
১) আফ্রিকান দেশ এবং আফ্রিকান দেশগুলির মধ্যে বৃহত্তর ঐক্য, সংহতি এবং সংহতি অর্জনের জন্য।
২) এর সদস্য রাষ্ট্রগুলোর সার্বভৌমত্ব, আঞ্চলিক অখণ্ডতা এবং স্বাধীনতা রক্ষা করা।
৩) মহাদেশের রাজনৈতিক ও সামাজিক-অর্থনৈতিক একীকরণকে ত্বরান্বিত করা।
৪) মহাদেশ এবং এর জনগণের স্বার্থের বিষয়ে আফ্রিকান সাধারণ অবস্থানের প্রচার এবং রক্ষা করা।
৫) জাতিসংঘের সনদ এবং মানবাধিকারের সার্বজনীন ঘোষণাপত্রের যথাযথ হিসাব গ্রহণ করে আন্তর্জাতিক সহযোগিতাকে উৎসাহিত করা।
৬) মহাদেশে শান্তি, নিরাপত্তা এবং স্থিতিশীলতা প্রচার করা।
৭) গণতান্ত্রিক নীতি ও প্রতিষ্ঠান, জনগণের অংশগ্রহণ এবং সুশাসনের প্রচার।
৮) আফ্রিকান চার্টার অন হিউম্যান অ্যান্ড পিপলস রাইটস এবং অন্যান্য প্রাসঙ্গিক মানবাধিকার উপকরণ অনুসারে মানব ও জনগণের অধিকারের প্রচার ও সুরক্ষা করা।
৯) প্রয়োজনীয় শর্তগুলি প্রতিষ্ঠা করা যা মহাদেশটিকে বিশ্ব অর্থনীতিতে এবং আন্তর্জাতিক আলোচনায় তার সঠিক ভূমিকা পালন করতে সক্ষম করে।
১০) অর্থনৈতিক, সামাজিক ও সাংস্কৃতিক স্তরে টেকসই উন্নয়নের পাশাপাশি আফ্রিকান অর্থনীতির একীকরণের প্রচার করা।
১১) আফ্রিকান জনগণের জীবনযাত্রার মান বাড়াতে মানব কার্যকলাপের সকল ক্ষেত্রে সহযোগিতার প্রচার করা।
১২) ইউনিয়নের উদ্দেশ্যগুলি ধীরে ধীরে অর্জনের জন্য বিদ্যমান এবং ভবিষ্যত আঞ্চলিক অর্থনৈতিক সম্প্রদায়গুলির মধ্যে নীতিগুলির সমন্বয় এবং সামঞ্জস্য করা।
১৩) সমস্ত ক্ষেত্রে বিশেষ করে বিজ্ঞান ও প্রযুক্তিতে গবেষণার প্রচার করে মহাদেশের উন্নয়নকে এগিয়ে নেওয়া।
১৪) প্রতিরোধযোগ্য রোগ নির্মূল এবং মহাদেশে সুস্বাস্থ্যের প্রচারে প্রাসঙ্গিক আন্তর্জাতিক অংশীদারদের সাথে কাজ করা।
আরব লিগ

আরব লিগ (আরবি: جامعة الدول العربية) আরব দেশসমূহের সংস্থা। ১৯৪৫ সালের ২২ মার্চ আরব লিগ গঠিত হয়। মিশরের রাজধানী কায়রোতে এর সদর দপ্তর অবস্থিত।
১৯৪৪ সালের আলেক্সাদ্রিয়া প্রোটোকলের উপরে ১৯৪৫ সালের ২২ মার্চ আরব লিগ গঠিত হয়। উদ্দেশ্য মূলতঃ অর্থনৈতিক, রাজনৈতিক ও পারস্পরিক বিভিন্ন সমস্যা সমাধান করা
আরব লিগ মূলতঃ ১কোটি ৩০ লক্ষ বর্গ কিলোমিটার জুড়ে যা ৫০ লক্ষ বর্গ মাইলের সমতুল্য। এশিয়া ও আফ্রিকা মহাদেশ জুড়ে এই বিশাল ভুমিতে বেশির ভাগই মরুভূমি। তবে বেশ কিছু উর্বর ভূমিও আছে। একই সাথে পাহাড় পর্বত নদী নালা ও গভীর জঙ্গলও বিদ্যমান।
অধুনা বহিষ্কৃত সিরিয়া সহ মোট ২২টি রাষ্ট্র আরব লিগের সদস্য
২০০৭ সাল নাগাদ আরব লিগের মোট জনসংখ্যা ৩৪ কোটি। এর মধ্যে মিশরে সবচেয়ে বেশি ৮ কোটি এবং কমোরোসে সবচেয়ে কম ৬ লক্ষ। মোট জনসংখ্যার ৯০% মুসলমান, ৬% খ্রীষ্টান এবং ৪% অন্যান্য।
কাউন্সিল অফ ইউরোপ

কাউন্সিল অফ ইউরোপ (ফরাসি: Conseil de l'Europe কোঁসেই দ্য লোরোপ /kɔ̃ˈsɛj.də.lˈœʁɔp/, জার্মান: Europarat /ɔɪ.ˈʁoː.pʰaˌʁaːtʰ/ অয়রোপারাট) ইউরোপীয় অঞ্চলের ৪৬টি দেশ নিয়ে গঠিত একটি আন্তর্জাতিক সংস্থা যার মূল লক্ষ্য ইউরোপে মানবাধিকার, গণতন্ত্র এবং আইনের শাসন প্রতিষ্ঠা করা। এটি ১৯৪৯ সালে গঠিত হয় ৷ এই পরিষদের সদরদপ্তর ফরাসি-জার্মান সীমান্তে ফ্রান্সের স্ত্রাসবুর শহরে অবস্থিত। এটি ইউরোপীয় ইউনিয়ন হতে পৃথক একটি সংস্থা।
অনিল চট্টোপাধ্যায়

অনিল চট্টোপাধ্যায় () (২৫ অক্টোবর, ১৯২৯ – ১৭ মার্চ, ১৯৯৬) একজন বিখ্যাত ভারতীয় বাঙালি চলচ্চিত্র অভিনেতা। তিনি সত্যজিৎ রায়, তপন সিংহ এবং ঋত্বিক ঘটকের মতো খ্যাতনামা বাঙালি পরিচালকদের সাথে কাজ করেছেন। তিনি কিছু হিন্দি ছবিতেও কাজ করেছেন।
এই তালিকাটি অসম্পূর্ণ হতে পারে।
শৈলজানন্দ মুখোপাধ্যায়

শৈলজানন্দ মুখোপাধ্যায় (জন্ম : মার্চ ১৯, ১৯০১ - মৃত্যু : জানুয়ারি ২, ১৯৭৬) একজন ভারতীয় বাঙালি সাহিত্যিক ও চলচ্চিত্র পরিচালক ।
তার বাবার নাম ধরনীধর মুখোপাধ্যায় ও মা হেমবরণী দেবী। তিনি বর্ধমান জেলার অন্ডাল গ্রামে জন্মগ্রহণ করেন। তিন বছর বয়েসে মায়ের মৃত্যুর পর বর্ধমানে (অণ্ডাল গ্রাম) মামাবাড়িতে দাদামশাই রায়সাহেব মৃত্যুঞ্জয় চট্টোপাধ্যায়ের কাছে বড় হন। দাদামশাই ছিলেন ধনী কয়লা ব্যবসায়ী। রানীগঞ্জ শিহারসোল স্কুল জীবনে তার সাথে কাজী নজরুল ইসলামের গভীর বন্ধুত্ব ছিল। সেই সময় শৈলজানন্দ লিখতেন পদ্য আর নজরুল লিখতেন গদ্য। তাদের প্রিটেস্ট পরীক্ষার সময় প্রথম বিশ্বযুদ্ধ শুরু হতে তারা দুজনে পালিয়ে যুদ্ধে যোগ দিতে যান। কিন্তু ডাক্তারি পরীক্ষায় শৈলজানন্দ বাতিল হন। নজরুল যু্দ্ধে যোগ দেন। ফিরে এসে কলেজে ভর্তি হয়ে নানা কারণে পড়াশোনা শেষ করতে পারেন নি। নাকড়াকোন্দা স্কুল থেকে ম্যাট্রিকুলেশন পাস করে বাগবাজারের কাশিমবাজার পলিটেকনিক কলেজে যোগ দেন টাইপরাইটিং শিখতে। এরপর তিনি কয়লা কুঠিতে চাকরি নেন। বাঁশরী পত্রিকায় তার রচিত '"আত্মঘাতীর ডায়রী"' প্রকাশিত হলে দাদামশাই তাকে আশ্রয় থেকে বিদায় দেন।
কুমারডুবি কয়লাখনিতে কাজ করার সময়েই একের পর এক স্মরণীয় গল্প লেখেন। তার লেখাতে কয়লাখনির শ্রমিকদের শোষিত জীবন উঠে আসে। এরপর তিনি কলকাতায় আসেন। এখানে অনেক বিখ্যাত সাহিত্যিক যেমন অচিন্ত্যকুমার সেনগুপ্ত, প্রেমেন্দ্র মিত্র, মুরলীধর বসু, প্রবোধকুমার সান্যাল, পবিত্র গঙ্গোপাধ্যায়, দীনেশরঞ্জন দাস প্রমুখের সঙ্গে তার পরিচয় হয় এবং তিনি কালিকলম এবং কল্লোল গোষ্ঠীর লেখক শ্রেণিভুক্ত হন। কল্লোল ও কালিকলম পত্রিকাকে ঘিরে সাহিত্য আন্দোলনের পুরোভাগে ছিলেন তিনি।
খনি শ্রমিকদের নিয়ে সার্থক বাংলা গল্প রচনায় শৈলজানন্দ পথিকৃৎ। উপন্যাস এবং গল্পসহ প্রায় ১৫০টি বই তিনি লিখেছেন। বাংলা বাস্তববাদী পথিকৃৎ হিসেবে তিনি স্মৃতিধন্য হয়ে আছেন। তবে তাঁর বাস্তববাদ পাশ্চাত্য বাস্তববাদের অনুসরণমাত্র নয়। এই বাস্তববাদ বঙ্গদেশের পরিবেশ থেকে উঠে আসা। একে 'বিকল্প বাস্তববাদ' বলাই সঙ্গত। 
নিজের কাহিনী চিত্রনাট্য ও পরিচালনায় শৈলজানন্দের বিখ্যাত ছবি নন্দিনী, বন্দী, শহর থেকে দূরে, অভিনয় নয়, মানে না মানা (হীরক জয়ন্তী পালিত প্রথম বাংলা ছবি), কথা কও, আমি বড় হব, রং বেরং প্রভৃতি। তার প্রথম ছবি ছিল "পাতালপুরী"। 
আকাশবাণীতে তিনি বহু নাটক প্রযোজনা ও পরিচালনাও করেছিলেন।
তিনি আনন্দ পুরস্কার, উল্টোরথ পুরস্কার এবং যাদবপুর এবং বর্ধমান বিশ্ববিদ্যালয়ের ডি লিট পান।
শেষ জীবনে তিনি পক্ষাঘাতে শয্যাশায়ী হন এবং ২ জানুয়ারি ১৯৭৬ সালে তিনি প্রয়াত হন।
এই তালিকাটি অসম্পূর্ণ
আনন্দ পুরস্কার

আনন্দ পুরস্কার ভারতের পশ্চিমবঙ্গের আনন্দ প্রকাশনা গ্রুপ কর্তৃক প্রদত্ত একটি বার্ষিক সাহিত্য পুরস্কার।
১৯৫৮ খ্রিষ্টাব্দের ২০শে এপ্রিল আনন্দ প্রকাশনা গ্রুপ বাংলা সাহিত্যে অবদানের জন্য পুরস্কার চালু করে। প্রথমে আনন্দবাজার পত্রিকার প্রতিষ্ঠাতা প্রফুল্লকুমার সরকার ও সুরেশচন্দ্র মজুমদারের স্মৃতিতে এই পুরস্কার চালু করা হয়। ১৯৮৪ খ্রিষ্টাব্দে অশোক কুমার সরকারের স্মৃতিতে দেশ পত্রিকার সুবর্ণ জয়ন্তী উপলক্ষে অপর একটি পুরস্কার চালু করা হয়। এই তিনটি পুরস্কারকে ২০০০ খ্রিষ্টাব্দে একত্র করা হয়।
পটচিত্র

বাংলার পটচিত্র পট বা বস্ত্রের উপর আঁকা একপ্রকার লোকচিত্র। এটি প্রাচীন বাংলার অন্যতম সাংস্কৃতিক ঐতিহ্য। প্রাচীনকালে যখন কোন রীতিসিদ্ধ শিল্পকলার অস্তিত্ব ছিলনা তখন এই পটশিল্পই বাংলার শিল্পকলার ঐতিহ্যের বাহক ছিল। যারা পটচিত্র অঙ্কন করেন তাদের পটুয়া বলা হয়।
বতর্মা‌নে বাংলা‌দে‌শের পট‌চিত্রের সব‌চে‌য়ে বিখ‌্যাত শি‌ল্পীর নাম শম্ভু আচার্য ।
পট শব্দের প্রকৃত অর্থ হল কাপড়। শব্দটি সংস্কৃত "পট্ট" থেকে এসেছে। বর্তমানে এই শব্দটিকে "ছবি, ছবি আঁকার মোটা কাপড় বা কাগজের খন্ড" ইত্যাদি অর্থেও ব্যবহার করা হয়। পটের উপর তুলির সাহায্যে রং লাগিয়ে বস্তুর রূপ ফুটিয়ে তোলাই পট চিত্রের মূলকথা। এতে কাহিনী ধারাবাহিক ভাবে চিত্রিত হতে থাকে । অন্তত আড়াই হাজার বছর ধরে পটচিত্র এ উপমহাদেশের শিল্প জনজীবনের আনন্দের উৎস, শিক্ষার উপকরণ এবং ধর্মীয় আচরণের অংশ হিসেবে ব্যবহৃত হয়ে এসেছে। বাংলাদেশের পটচিত্রের মধ্যে গাজীর পট ও পশ্চিমবঙ্গের পটচিত্রের মধ্যে কালীঘাটের পট উল্লেখযোগ্য । পট মূলত দুই ধরনের রয়েছে। যথা:
কাপড়ের উপর গোবর ও আঠার প্রলেপ দিয়ে প্রথমে একটি জমিন তৈরি করা হয়। সেই জমিনের উপর তুলি দিয়ে বিভিন্ন চিত্র অঙ্কিত হয়।
বিষয়বৈচিত্র্য অনুসারে সংগৃহীত পটগুলিকে বিভিন্ন ভাগে ভাগ করা যেতে পারে;যেমন-চকসুদন পট, যমপট, সাহেবপট, কালিঘাটপট, গাজিপট, সত্যপীড়েরপট, পাবুজীপট, হিন্দুপ্রান পট ইত্যাদি। সাধারণভাবে পটকে ছয়ভাগে বিভক্ত করা যায়। সেগুলি হল - বিষয়নিরপেক্ষ, রাজনৈতিক, ঐতিহাসিক, ধর্মীয়, সামাজিক এবং পরিবেশগত। উদাহরণস্বরূপ বলা যেতে পারে বিষয়নিরপেক্ষ পটগুলির মধ্যে যে কোনও ধরনের নর ও নারীর ছবি অথবা শিল্পচিত্র দেখা যায় এবং সামাজিক পট বলতে বোঝায় সামজিক সচেতনতা বৃদ্ধির জন্য যে পটচিত্র গুলি অঙ্কণ করা হ্য় সেইগুলি। যেমন পোলিও টীকাকরণ অভিযান, ম্যালেরিয়া দূরীকরণ, সাম্প্রদায়িক সম্প্রীতি, বৃক্ষরোপন, এইডস সম্বন্ধীয় সচেতনতা বৃদ্ধি, মানবাধিকার ও নারীনিগ্রহ বিরোধী সচেতনতা বৃদ্ধি সংক্রান্ত পটচিত্রগুলি।
বৈদ্যুতিক মাধ্যমের সূত্রপাতের ফলে বাংলার প্রাচীন প্রথাগুলির বেশিরভাগ অবলুপ্ত হয়ে পড়লেও পটচিত্রের ক্ষেত্রে এটি সত্যি নয়। পটচিত্রের সমৃদ্ধ ইতিহাস আছে। গ্রামীণ বাংলায় পটুয়ারাই দীর্ঘদিন যাবৎ পট তৈরী করে আসছেন। এই পটুয়ারা চিত্রশিল্পী জাতিভূক্ত। এই পটুয়ারা পেশাদার শিল্পজাতি যারা তাদের জীবিকা নির্বাহের জন্য ছবি আঁকতেন ও সংগীত পরিবেশন করে থাকেন। সংগীতের বিষয়বস্তু পৌরাণিক, সমসাময়িক বা লোকজ বিষয়ের উপর ভিত্তি করে গড়ে ওঠে। 
প্রজন্মান্তরে, গ্রাম থেকে গ্রামে এই পটুয়ারা তাঁদের পট নিয়ে গিয়ে কখনও মঙ্গলকাব্য বা বিষয়ানুগ অন্য কোন সংগীত পরীবেশন করেন খাদ্য বা অর্থের বিনিময়ে।
বাংলায় পটচিত্রের বিভিন্ন রূপকল্প দেখা যায়। যথা-
পৌরাণিক বিভিন্ন গল্প ও গাঁথা এই পটের উপজীব্য। সেগুলি হল রাবণ বধ, সিতা হরণ, রাজা হরিশ্চন্দ্র, কৃষ্ণলীলা, দুর্গালীলা, সাবিত্রী-সত্যবান, মনসা মঙ্গল, চন্ডীমঙ্গল, ধর্মমঙ্গল, আনন্দ মঙ্গল ইত্যাদি।
ঐতিহাসিক পটের উপজীব্য যা এর নাম থেকেই প্রকাশিত তা হল ঐতিহাসিক ঘটনাবলী। যেমন- দ্বিতীয় বিশ্বযুদ্ধ, আজাদ্ হিন্দ্ বাহিনী ও নেতাজী সুভাষ চন্দ্র বসু, আণবিক বোমাবর্ষণ
জমিন তৈরির পর অঙ্কনকাজ শুরু হয়। এক্ষেত্রে বিভিন্ন দেশজ রঙের ব্যবহার উল্লেখযোগ্য; যেমন: ইটের গুঁড়া, কাজল, লাল সিঁদুর, সাদা খড়ি, আলতা, কাঠ-কয়লা ইত্যাদি। পটটিকে কয়েকটি অংশে ভাগ করে কাজ করা হয় এবং রংয়ের প্রকারের মধ্যে লাল, নীল, হলুদ, গোলাপী, বাদামী, সাদা এবং কালো ব্যবহৃত হয়।